qundao/data-zh-poetry huggingface dataset:
妓者失明
作者：赵完璧
朝代：明

合惜秋波不可医，芳心不灭欲何为。绮窗晓日迷青镜，金谷春风谢紫卮。绝望远山空旧恨，传情无地罢新知。琵琶记得从前谱，一曲娇歌泪暗垂。
安宁寨晓发
作者：赵完璧
朝代：明

微雨晓初霁，扬帆亦快哉。轻风疏柳下，晴景断崖开。帘影青山过，潮声雪浪回。凭虚来浩渺，顿觉出烦埃。
官衙夜雨
作者：赵完璧
朝代：明

清馆鸣寒雨，离人寄远天。高风岁欲暮，孤烛夜如年。妻病沈双鲤，儿官苦独贤。羁愁千里外，鱼目五更前。
宝应湖渔舟
作者：赵完璧
朝代：明

湖天一叶舟，举网此生谋。几许风波恶，艰危不自由。
宿望江
作者：赵完璧
朝代：明

北风云暗雨如丝，暧暧孤村欲暝时。野港系舟聊寓宿，寒宵沽酒独吟诗。乾坤旷荡浑无用，湖海淹淫未有期。一点青灯千里梦，江山岁晚结幽思。
宿青家驿
作者：赵完璧
朝代：明

古驿萧条独宿时，悲风吹动故乡思。疏灯半夜窗前暗，残漏孤城月下迟。人为浮名来绝塞，书因遥阻到无期。梦魂忽忽惊寒榻，唱彻鸡声又路岐。
宿静宁州
作者：赵完璧
朝代：明

疏竹半窗横影，浓霜满院飞花。梦破烧残红蜡，更阑冷坠金蟆。
寄丘月林给事
作者：赵完璧
朝代：明

旷望天低树，孤吟月满林。断云春寂寂，落日晚沈沈。青琐钦怀玉，沧溟拟断金。封书将别恨，迢递过西岑。
寄吊丘月林丧冢器肖林进士
作者：赵完璧
朝代：明

紫绶青春玉帝归，哀君肠断旅魂飞。绿芳早为青娥妒，白发翻惊丹桂违。郗老情深损眠食，山翁泪落湿裳衣。题诗春雁遥相慰，珍重琅玕待紫微。
寄舒城孙小渠
作者：赵完璧
朝代：明

长忆匡庐孙子荆，燕山契雅岂忘情。雪中诗酒淹琼漏，月下笙歌绕凤城。萍梗天涯嗟宦迹，桂香秋晚慕才名。江湖双鲤开春渌，珍重缄书达海瀛。
寄酬阳信董光禄二首
作者：赵完璧
朝代：明

燕山鸿雁惜离群，二十馀年杳未闻。绿野可能敦夙好，凤城长忆醉宵分。沧溟迢递劳春梦，岭树苍茫送暮云。白发巳衰空桂结，琼枝何以慰清芬。碧筒衔凤翠屏岩，青眼披云白雪篇。风雅旷闻金石韵，辉容宛睹玉堂仙。东山久亦从疏放，西子那能斗媚妍。醉里挥毫何以报，不成金错意茫然。
寄酬阳信董光禄二首·其一
作者：赵完璧
朝代：明

燕山鸿雁惜离群，二十馀年杳未闻。绿野可能敦夙好，凤城长忆醉宵分。沧溟迢递劳春梦，岭树苍茫送暮云。白发巳衰空桂结，琼枝何以慰清芬。
寄酬阳信董光禄二首·其二
作者：赵完璧
朝代：明

碧筒衔凤翠屏岩，青眼披云白雪篇。风雅旷闻金石韵，辉容宛睹玉堂仙。东山久亦从疏放，西子那能斗媚妍。醉里挥毫何以报，不成金错意茫然。
寄黄海野天曹郎谪归
作者：赵完璧
朝代：明

不见黄生久，尘襟耿未忘。玉堂周礼乐，綵笔汉文章。碧树虚秋思，黄花负晚香。拟为沧海慰，不久滞怀王。
寒食吟
作者：赵完璧
朝代：明

芳春苦，扃朱户，疏帘几点寂寥雨。醇酒何能刷我怀，朗吟岂尽幽情吐。平湖春草绿如烟，安得杖藜缓步桃花阡。
对菊小饮
作者：赵完璧
朝代：明

小径黄花艳艳开，晚风时有异香来。长杨红粉知多少，争似年年照酒杯。
对雪限韵
作者：赵完璧
朝代：明

错落明垂地，岑寥冷闭关。寒庭花满树，青海玉连山。作赋才难企，高眠迹可攀。怀人清兴发，孤棹夜中还。
将旦盐城作
作者：赵完璧
朝代：明

窗外惊风飒五更，敝衾时觉冽寒生。乍回旅梦闻残鼓，倦写新词向短檠。斜月半窗馀纸淡，疏钟几杵带霜清。十年不为朝鸡扰，今听儿衙报晓声。
小僮缀磁片代檐铁风中琅然可听
作者：赵完璧
朝代：明

画檐飞度玉丁东，杂佩仙人缓步空。黯黯楚台随暮雨，迢迢银浦下秋风。无情苦为多情扰，动处生憎静处逢。一夜不成千里梦，转看残月向朦胧。
小楼晚兴
作者：赵完璧
朝代：明

独倚阑干眺夕晖，山城秋色正依稀。蝉声不定风枝袅，虹影初残雨意微。看去墨云双鸟没，听来紫塞一鸿归。悠然清兴不可写，明月满庭梧叶飞。
小珠山秀倚城南咫尺嵚崟老未登览闻其胜而慕之用杨公可久韵谩赋寄怀
作者：赵完璧
朝代：明

白头伊迩未跻攀，闻道奇观绝宇寰。送尽归云残照里，兴高终日翠微间。缑山鹤去尘缘渺，天姥魂飞月下还。竟欲晚寻麋鹿迹，俗羁争得片时閒。
小箑芙蓉图
作者：赵完璧
朝代：明

幽石结灵根，繁华不相识。仙姿媚晚秋，金屋无颜色。
小雪初晴夜坐有怀倪若谷中舍
作者：赵完璧
朝代：明

小雪初晴永夜寒，挑灯长忆老倪宽。襟涵渊海探非易，调入阳春和更难。云冷雁声人不寐，窗虚月转漏将残。小桥犹自限南北，孤负良宵兴未阑。
山猿窃桃图
作者：赵完璧
朝代：明

佳实祗应酬国士，绿香翻为野猿探。不缘便捷先偷眼，自是山翁午梦酣。
己丑开都城有妒妻斮其妾之双足者妻就刑夫逋焉感而赋
作者：赵完璧
朝代：明

青娥倏陨双秋莲，玉魂悽断千里缘。纤弓射反伏未睹，凌波履险知谁怜。入室之妒莫可测，他人所慕吾所捐。前鱼泪落后鱼船，飞燕褫魄班姬妍。天涯弱质胡相及，仇雠乃在香尘边。剪忌不遑图掩鼻，甘心共弃沧浪天。昔以要宠今杀身，膏兰自取焚与煎。薄命速辜阖室延，一朝三褫尤物愆，猩猩之履犹在前。
己酉下第
作者：赵完璧
朝代：明

青门泪落海云飞，青紫曾看拾芥微。五十文章犹锦字，三千胜负有玄机。朱衣弃我孤豚细，翠岱嗤人匹马归。却喜诸郎尽英妙，巍科应复慰重辉。
己酉除夕
作者：赵完璧
朝代：明

五十今宵除已尽，明朝五十一相依。年逾尼父未知命，老过蘧翁曾悟非。世事无凭惭我拙，文章何益壮心违。酒杯且莫浮椒柏，辛苦平生岂细微。
已夘新正年登八帙家宴偶成
作者：赵完璧
朝代：明

青眼明时八十春，白头窃拟渭滨人。青藜不用扶衰骨，绛雪何须健老身。凰凤双偕桃洞久，桂兰叠见武陵新。神仙犹恐虚无迹，欢会蓬瀛此更真。
已巳元夕二首
作者：赵完璧
朝代：明

考鼓搥钟夜正赊，畅怀春事老烟霞。楼台月映蓬山色，歌管风清仙子家。绮席有情催刻漏，山城无事共諠哗。黄柑绿酒堪乘兴，一醉相忘两鬓华。新逢三五兴初赊，玉漏迟迟进紫霞。明月玩来知几醉，华灯看去说谁家。祠开太乙春方剧，禁弛金吾夜正哗。七帙放歌欢故里，十年羁客笑京华。
已巳元夕二首·其一
作者：赵完璧
朝代：明
体裁：七言律诗

考鼓搥钟夜正赊，畅怀春事老烟霞。楼台月映蓬山色，歌管风清仙子家。绮席有情催刻漏，山城无事共諠哗。黄柑绿酒堪乘兴，一醉相忘两鬓华。
已巳元夕二首·其二
作者：赵完璧
朝代：明
体裁：七言律诗

新逢三五兴初赊，玉漏迟迟进紫霞。明月玩来知几醉，华灯看去说谁家。祠开太乙春方剧，禁弛金吾夜正哗。七帙放歌欢故里，十年羁客笑京华。
广济寺
作者：赵完璧
朝代：明

迢递驱山径，倥偬入梵宫。长廊喧燕雀，古殿郁杉松。采药神僧去，霏香禅榻空。清魂欲延伫，俗役未从容。
庚戍京邸除夕
作者：赵完璧
朝代：明
体裁：七言律诗

的的寒灯照寂寥，悽悽乡国望迢遥。樽前欲醉肠应断，客里逢春冷未消。雪暗归鸿书不至，云迷孤鹤思无聊。衰年合笑燕山客，独对东风慕圣朝。
庚申秋苦雨
作者：赵完璧
朝代：明

海国穷阴雨散丝，秋风不见霁开时。千峰秀色知何处，一刻清光费梦思。石燕欢腾洲渚外，豆花零落水云涯。泉声不尽蛙声剧，搅夜无眠漏更迟。
庭下新凿二小泉
作者：赵完璧
朝代：明

小泉新甃碧泓渟，混沌凿开双眼明。入夜沦光动银汉，浮空霁色接沧溟。孤居适意寒江破，一片閒心秋影澄。不敢濯缨荡萍翠，鱼龙时作雨云冥。
弃妇辞
作者：赵完璧
朝代：明

弃妇出兰房，长辞薄倖郎。忆昔授绥曰，合卺双鸳鸯。相为琴瑟欢，宜室期馀光。自君荡春心，嬖爱章台倡。冶容盲尔明，荆布成恶裳。娇歌褫尔魄，沈默非巢簧。销神复索家，顾谓邂逅良。劬劳敬克室，反目卒为殃。子为邪孽迷，妾为君子伤。贱妾不足惜，古道孤肝肠。泪出身亦出，请试倡短长。
张茅道中
作者：赵完璧
朝代：明

世路应愁绝，胡为来此哉。崄巇崖畔度，窈窕壑中回。仰面青天小，低头黄雾来。艰危向衰老，不觉此心灰。
弹琴
作者：赵完璧
朝代：明

弹琴有佳音，对竹弹且吟。清风来几席，俗虑涤胸襟。青峰对终日，绿酒沽千金。太古慕高调，冥冥独此心。
归宿柴沟
作者：赵完璧
朝代：明

馀映沈冈疾，悲风捲地寒。烟中度淮水，月下扣柴关。半醉霜犹冷，孤眠灯欲残。可怜今夜梦，肠断野云间。
德州
作者：赵完璧
朝代：明

画舫来天上，黄昏泊德州。沧波千里迥，残月片帆收。吾境欣初入，他乡叹远游。云山开晓色，早晚步瀛洲。
怀月林
作者：赵完璧
朝代：明

坐杳音尘是几年，思荃心事自悬悬。天涯鸿雁秋将老，江上青山日对眠。梦断故人蓬海月，杯停新恨菊花天。淮南久负白云约，去住幽情各黯然。
悼世皇三十韵
作者：赵完璧
朝代：明

圣帝今何在，皇恩不可酬。康平叨四纪，德业慰千秋。刑赏天王政，奸谀遐迩休。神功昭绝域，灵瑞辑中州。尺土一心泽，秋毫万里眸。唐虞轶高志，秦汉眇凡俦。千古英雄主，群生际会优。一朝三世禄，两诰五云浮。罗织曾生死，权豪已破谋。晋惭天日末，归乞陇云游。白面新承宠，金门早见收。天波春溢海，晚眷雪盈头。终自怀芹曝，无由报马牛。夙期天保祝，不为鼎湖留。龙剑空陈迹，乌号遗世忧。天风悲海岳，云日惨旌斿。山色悽还变，江声咽不流。麻衣飞暮雪，杜宇剧春愁。宾旅辞华馆，弦歌静玉楼。凤膏寒贝阙，孔盖杳瀛洲。仙骨一区木，神龙数尺丘。忠肝悽欲裂，苦节竟何求。夏启归贤嗣，周成佐故侯。儿曹贞信义，王业勉伊周。壮士应崇孝，残躯不解筹。徒将庭教意，不尽此生谋。力竭怀终古，哀馀抱寸幽。龙颜瞻失睹，天阙负无由。怅望苍梧老，啼痕湘水侔。山川两不灭，此恨共悠悠。
感兴
作者：赵完璧
朝代：明

淳风不可挽，大道成微茫。椒兰不自保，恶榝以充囊。自爱琼佩姿，期以扬清芳。美人改中路，徒此明月光。
感怀
作者：赵完璧
朝代：明

六十馀龄羁海头，山川远兴恨难酬。龙钟鹤发心犹壮，日逐白云天际游。
感朝雨
作者：赵完璧
朝代：明

昨夜众星列，今朝雨不绝。天时无定期，人情那可说。
感物二首
作者：赵完璧
朝代：明

欲系日沉彩，欲障水湍流。东西不我与，耿耿心独忧。嗟嗟三闾子，不复得怀王。早以蕙兰误，岂虞萧艾香。
感物二首·其一
作者：赵完璧
朝代：明

欲系日沉彩，欲障水湍流。东西不我与，耿耿心独忧。
感物二首·其二
作者：赵完璧
朝代：明

嗟嗟三闾子，不复得怀王。早以蕙兰误，岂虞萧艾香。
感蝗
作者：赵完璧
朝代：明

六月飞蝗过目频，奇灾何事苦斯民。天空不断回风雪，陇际还惊蔽日尘。倏作青娥摧绿野，旋看赤土泣苍旻。谁将无食悲生计，秪有催租愁杀人。
慎修以夏曹郎出守维扬经年怀想间书来鬓渐生白因而感赋
作者：赵完璧
朝代：明

庭教原来辅圣明，十年燕阙又江城。嗟予斜日青山暮，闻尔秋霜绿鬓生。南雁怪迟沧海信，北堂莫慰綵衣情。遥知謇謇难为孝，不遣书题老泪倾。
戊寅新正四日雪中用唐韵一首
作者：赵完璧
朝代：明

粉蝶惊春下短墙，杨花早点鬓边霜。月明迥彻清虚府，帝泽先沾绿野堂。秾李骇看初岁艳，枯槎犹借一时妆。园林是处生春色，愁杀穷荒仗节郎。
房山道中
作者：赵完璧
朝代：明

晓日房山道，行看亦自幽。空山鸣野鹤，小水立閒鸥。断霭迷村树，晴云结海楼。东风吹款段，倦客重回头。
招蜂
作者：赵完璧
朝代：明

何处黄蜂集，招来野叟家。凿苔仍岁计，掇蕊阅年华。努力知谁利，依人正尔嗟。君臣负明识，何事恋尘哗。
掖邑张南溪老友以赵见亭侍御诗扇见遗用韵寄答二首
作者：赵完璧
朝代：明

日攀危磴俯回溪，游赏清樽迥自携。花气喜涵香霭榭，潮声惊落矗云堤。修篁对酌风前舞，好鸟窥人林外啼。醉里狂歌閒里卧，簪裳回首是沙泥。衰翁无复志磻溪，山海逍遥一杖携。寻话野僧春日寺，听蝉高柳夕阳堤。閒情不遣花空落，清赏曾教鸟自啼。遥向旧知挥醉笔，休教翰苑鄙尘泥。
掖邑张南溪老友以赵见亭侍御诗扇见遗用韵寄答二首·其一
作者：赵完璧
朝代：明

日攀危磴俯回溪，游赏清樽迥自携。花气喜涵香霭榭，潮声惊落矗云堤。修篁对酌风前舞，好鸟窥人林外啼。醉里狂歌閒里卧，簪裳回首是沙泥。
掖邑张南溪老友以赵见亭侍御诗扇见遗用韵寄答二首·其二
作者：赵完璧
朝代：明

衰翁无复志磻溪，山海逍遥一杖携。寻话野僧春日寺，听蝉高柳夕阳堤。閒情不遣花空落，清赏曾教鸟自啼。遥向旧知挥醉笔，休教翰苑鄙尘泥。
携琴小图
作者：赵完璧
朝代：明

满天秋色月明中，散步石梁趁晚风。是处寒蛩纵繁响，乾坤无地理丝桐。
新中驿夜雨
作者：赵完璧
朝代：明

即次昏黄雨，潇潇夜未停。孤灯烧欲暗，宿酒醉初醒。辗转那能寐，淋淫不忍听。何如飞梦去，绕我故山亭。
旅夜
作者：赵完璧
朝代：明

霜清月白酒初醒，呜咽悲笳调凤城。纱静老梅横瘦影，庭空疏竹送寒声。羁愁多病头应白，王事关心梦不清。辗转残更眠未得，宦情争似故乡情。
无题
作者：赵完璧
朝代：明

秦筝声琅琅，越女歌绕梁。响剧倾众耳，曲终断人肠。高情五陵客，醲赏一朝偿。古音岂不雅，寂然贮锦囊。
早春有感
作者：赵完璧
朝代：明

东风吹老鬓，衰槁渐成银。不及閒庭草，年年绿意新。
早春用韵
作者：赵完璧
朝代：明

东风策策拂馀寒，静掩柴扉戴鹖冠。晷影渐舒閒里度，梅红初上醉中看。烧兰暖合芳庭霭，煮茗清分活水湍。衰谢却宜春色早，韶华真与意相安。
早春雪后独坐
作者：赵完璧
朝代：明

东风吹雪剧春寒，幽室孤居对碧山。帘外冻云青不散，檐前新月冷初弯。十年宦迹惊残梦，一息尘机慰老閒。竹里酒杯冥日夜，流年休问镜中颜。
昌平道中
作者：赵完璧
朝代：明

濛濛寒食雨，剪剪暮春风。醉眼开新绿，征衣点落红。山光怜霭霭，王事苦匆匆。空复寻芳意，凄其望海东。
明川
作者：赵完璧
朝代：明

晴碧横开滟滟春，封姨乍息湛天真。青冥聚散孤云影，白鸟微茫落日津。烟破不知镕鉴客，月临拟有弄珠人。清光不借银河色，瑩彻灵襟觉日新。
明川
作者：赵完璧
朝代：明
体裁：七言律诗

晴碧横开滟滟春，封姨乍息湛天真。青冥聚散孤云影，白鸟微茫落日津。烟破不知镕鉴客，月临拟有弄珠人。清光不借银河色，莹彻灵襟觉日新。
春夜
作者：赵完璧
朝代：明

深院鞦韆儿女情，桃花香暖月华清。碧窗梦破啼鸦散，杨柳风前笑语声。
春夜不寐
作者：赵完璧
朝代：明

金柝声残夜已深，鸭炉香灺拥寒衾。松根馀雪侵窗冷，竹杪顽云接地阴。坐久虚堂春悄悄，梦回琐闼夜沉沉。无眠不尽山城漏，暗送啼鸿过北岑。
春夜对瓶中杏花独酌
作者：赵完璧
朝代：明

红明团雪水晶中，对酌幽轩入暝清。绛蜡光涵香玉瑩，绿觞影动锦波生。瑶台十二春何在，粉黛三千意独轻。叵耐芳妍终夜醉，不须歌舞自多情。
春夜对瓶中杏花独酌
作者：赵完璧
朝代：明
体裁：七言律诗

红明团雪水晶中，对酌幽轩入暝清。绛蜡光涵香玉莹，绿觞影动锦波生。瑶台十二春何在，粉黛三千意独轻。叵耐芳妍终夜醉，不须歌舞自多情。
春夜怀马珠岩
作者：赵完璧
朝代：明

春夜沉沉春月明，春光不与故人并。星河庭院何时曙，烟霭溪桥无限情。沧海交游齐鲍叔，玉堂文藻汉张衡。迢遥画角吹残梦，寥落梅花负短檠。
春夜曲
作者：赵完璧
朝代：明

乌夜啼，月欲西，沈沈院落春云低。玉漏无声夜将半，金盘有酒人欲迷。桃花扇底苦夜短，千金一刻催邻鸡。
春夜饮王吉庵兄弟宅醉归赋简
作者：赵完璧
朝代：明

春夜沉沉漏未终，画堂银烛暖摇红。钟期古调尘氛外，逸少家风谈笑中。紫陌醉迷青海月，苍苔健倒白头翁。天涯何幸逢知己，聊慰羁愁日夜东。
春山
作者：赵完璧
朝代：明

学弯新月两分明，春霭连山淡欲盈。入室纤蛾曾见嫉，隔墙横翠重关情。王书不至双规损，黛色初匀八字轻。宛度清扬桃扇底，怕教心捧更倾城。
春日
作者：赵完璧
朝代：明

微雨洗明苔色，暖风吹破桃花。竹里酒醒无事，徘徊春日西斜。
春日即事四首
作者：赵完璧
朝代：明

满庭芳意绿茸茸，独向瑶台步晚风。一片残红飞翠藓，可怜春色寂寥中。一声两声山鸟啼，三日五日春雨凄。柴门暗锁柳花碧，閒馆无人醉似泥。松筱随风如意舞，石床杂藓五色组。悠然醉卧了不关，一梦落尽桃花雨。脩竹㛹娟尘外幽，苍苔满地落花浮。青藜散步东风软，无个轩乘无个愁。
春日即事四首·其一
作者：赵完璧
朝代：明

满庭芳意绿茸茸，独向瑶台步晚风。一片残红飞翠藓，可怜春色寂寥中。
春日即事四首·其三
作者：赵完璧
朝代：明

松筱随风如意舞，石床杂藓五色组。悠然醉卧了不关，一梦落尽桃花雨。
春日即事四首·其二
作者：赵完璧
朝代：明

一声两声山鸟啼，三日五日春雨凄。柴门暗锁柳花碧，閒馆无人醉似泥。
春日即事四首·其四
作者：赵完璧
朝代：明

脩竹㛹娟尘外幽，苍苔满地落花浮。青藜散步东风软，无个轩乘无个愁。
春日即事四首刘春台太守州治有大观天日近雄胜海山连之联因十咏其韵简上·其一
作者：赵完璧
朝代：明
体裁：七言绝句

夔契唐虞值良会，熙熙四海春无外。酒酣欲作太平歌，吷然剑首乾坤大。
春日得二翟进士书兼枉佳篇
作者：赵完璧
朝代：明

日边双鲤海边来，愁绝惺惺尘抱开。忽发仙函惊对面，更依藻思苦怜才。莺花异地春仍暮，云树经年老共催。怀袖字应终不灭，断魂芳草向高台。
春日旅中
作者：赵完璧
朝代：明

春日融融雪渐消，客怀郁郁思无聊。虚庭风细松声落，薄海云开雁影遥。书剑可堪淹岁月，楼台何处厌笙箫。朱帘不动炉烟细，一曲丝桐慰寂寥。
春日楼上琴馀小饮
作者：赵完璧
朝代：明

长昼如何惬好怀，琴樽清暇画楼开。朱弦久为王门绝，白雪新传郢客来。骏马五花能换酒，浮生一梦可衔杯。醉中更有凭阑兴，满目山川愧匪才。
春日淮安道中
作者：赵完璧
朝代：明

春日迟迟古道赊，东风游子倦尘沙。方塘水暖鸳鸯睡，平浦烟消鸿雁斜。满眼青山非故国，一鞭羸马去谁家。赋诗饮酒天涯兴，莫遣离愁老岁华。
春日西畴
作者：赵完璧
朝代：明

春日踏西畴，东风阳焰浮。暖云屯陇畔，活水浸溪头。百亩周王业，一犁莘野谋。此身同鹿豕，此乐岂人侔。
春日过凉台寺
作者：赵完璧
朝代：明

野寺风尘静，乘春一暂游。参禅违俗世，驻履傍林丘。贝叶僧窗寂，金沙圣迹留。慇勤访学地，随意却闻愁。
春晓枕上偶成
作者：赵完璧
朝代：明

语燕匆匆傍曙归，幽人慵起闭柴扉。梦回花坞啼春鸟，人静松窗锁晓霏。城市意閒青嶂在，交游情澹紫尘违。衰残无事冥搜苦，清对琴床卧翠微。
春晓水边感兴
作者：赵完璧
朝代：明

晓策花骢傍水涯，清光何限竟谁知。平湖雨霁兼葭绿，曲岸风柔杨柳垂。烟渚鸥閒开逸兴，沧洲春晚负佳期。尘埃满目空奔走，衰倦应惭归去迟。
春暮感怀
作者：赵完璧
朝代：明

春色初阑杏雪飞，恼人情思暗依依。风尘满目谁相慰，觞咏无心久自违。云断远山虚淑景，帘垂清昼送斜晖。天真欲写仍羁旅，白首淹迟未拂衣。
春残漫书
作者：赵完璧
朝代：明

啼残野鸟春归去，开遍好花人不知。向晓高堂对青镜，萧骚惟见鬓边丝。
春游回文
作者：赵完璧
朝代：明

忙里閒情娱景华，度溪寻壑蓦晴沙。长原翠漾云浮草，暖径红飞燕落花。狂咏客亭春把酒，憩留僧寺晚烹茶。香生陌雾飘风软，苍莽踏来游路遐。
春溪行送盐城苏二尹擢判寿州
作者：赵完璧
朝代：明

春溪柳黄君祖行，烟开锦浪桃花明。琼？醲凸暖风软，綵舟望绝仙云程。芳声楚天阔，斜日沧波悠。孺子縆宓弦，宠驾遄西州。旷此山水音，乖彼兰蕙俦。青阳无定所，碧树生凉秋。短发萧萧春欲歇，故乡未去故人别。送君天衢努力答明王，蓬山迤逦馀休烈。
春溪行送盐城苏二尹擢判寿州
作者：赵完璧
朝代：明
体裁：古风

春溪柳黄君祖行，烟开锦浪桃花明。琼�醲凸暖风软，綵舟望绝仙云程。芳声楚天阔，斜日沧波悠。孺子縆宓弦，宠驾遄西州。旷此山水音，乖彼兰蕙俦。青阳无定所，碧树生凉秋。短发萧萧春欲歇，故乡未去故人别。送君天衢努力答明王，蓬山迤逦馀休烈。
春閒四首
作者：赵完璧
朝代：明

曦射窗烟破，风飘花露寒。莺声清梦觉，春色独凭栏。莺啭玉笙细，苔涵碧锦滋。杨花春欲暮，睡起和陶诗。寂寂閒庭静，离离春草生。朱帘白日永，空复落花情。春阴山馆閒，云静松花老。玉琴寂不调，清觞为谁倒。
春閒四首·其一
作者：赵完璧
朝代：明

曦射窗烟破，风飘花露寒。莺声清梦觉，春色独凭栏。
春閒四首其三
作者：赵完璧
朝代：明
体裁：五言绝句

寂寂閒庭静，离离春草生。朱帘白日永，空复落花情。
春閒四首其二
作者：赵完璧
朝代：明
体裁：五言绝句

莺啭玉笙细，苔涵碧锦滋。杨花春欲暮，睡起和陶诗。
春閒四首其四
作者：赵完璧
朝代：明
体裁：五言绝句

春阴山馆閒，云静松花老。玉琴寂不调，清觞为谁倒。
春风篇
作者：赵完璧
朝代：明

春深暮夜春风号，沧溟吹转凉月高。脩篁历乱不成影，长松滚滚翻江涛。断云流空光惨惨，归鸿失侣声嗷嗷。迢递琅珰下绮阁，破窗耿坐烧兰膏。台城柳条今又碧，金谷花枝向谁赤。一番草绿长杨基，千载春光乐游陌。西陵无复望铜台，北邙一夜摧松柏。春来春去奈人何，古人今人春几多。叹息风前一杯酒，亦曾笑把昔人手。今古情怀不相值，祗合冥会浮生意。翩翩白马金鞍光，晴川渺渺桃李香。东山华容莫相弃，兰陵美酝何可量。梨花皓夜夜不寐，秦筝金雁飞高堂。春风日日吹我袂，春酒时时淋我觞。但于芳春羡风物，不向春风空断肠。吹颓琼岳了不觉，落来乌帽从数数。百年幻梦瞬息尔，莫令来者悲龌龊。吁嗟太昊封姨兮难久依，亦能布春兮送春归。今日清樽惜沈醉，明日苍苔红雪飞。
晓帆歌送温玉斋
作者：赵完璧
朝代：明

玉翁张帆凌晓风，飘飘飞向鲁王宫。凉云凄雨不忍别，把觞挹袂嗟相逢。人生落叶全无据，我胡来斯君胡去。天涯渺渺无前期，若更相逢是何处。和风煦我春无涯，朗月依人秋正华。错刀欲报愧琼玖，明珠割分怀远遐。汀草萋萋湖水绿，烟波断送人如玉。丹蕖十里如有情，君胡不醉阳关曲。碧山斜日馀几多，梦魂失道如君何。红颜拟有青眼时，白发惟看鸿雁过。
晓眠
作者：赵完璧
朝代：明

枕畔鸣鸡是几回，不关禁鼓塞笳催。陶然人集彤庭后，嗒尔日高沧海隈。门掩松阶昨夜雪，涛翻茶灶午时雷。朱帘不捲沉清影，莫放閒云扰梦来。
晓起小雨落花满地感赋
作者：赵完璧
朝代：明

小雨廉纤晓意寒，捲帘秋色落花残。无情一夜风吹尽，可柰多情满地看。
晓过章台
作者：赵完璧
朝代：明

晓霜驱马过章台，弱柳依依门半开。梦破巫山云未散，香销鸳被日初回。竹低护犬垂朱箔，花落无人扫绿苔。满眼烟花无限恨，独输刘阮到天台。
晓过纪省吾灵济宫次舍
作者：赵完璧
朝代：明

曙色苍苍驻绣鞍，银台仙子梦初残。晴霞玉阙韬秋日，青霭朱门琐晓寒。病骨可能依睡鹤，旅魂常自绕吟坛。西风合笑尘羁久，郁郁凭谁说肺肝。
晓钟
作者：赵完璧
朝代：明

晓钟不异夜来鸣，昏晓相催合自惊。曙色微茫分宿霭，年光断送向残更。长鲸殷起风尘思，短发徐添雪刺明。老懒无妨停午卧，匆匆莫误凤楼声。
晓霁
作者：赵完璧
朝代：明

细雨夜渐歇，侵朝云初晴。竹槛宿霭散，松阶馀寒清。旭日野鹤奋，轻烟林雁鸣。远巘润画碧，新荣鲜图猩。乱藓叠紫翠，平池摇空明。启牖爽气溢，开帘微风生。俯仰尽胜览，徘徊多高情。作赋谢妙思，横琴鸣佳声。抚玩兴未已，萧然偕谁赓。
晚发莱城
作者：赵完璧
朝代：明

羸马策新秋，清光自可游。残霞依古木，野水舣孤舟。人迹新沙润，蝉声落日遒。征鞍何处息，沽酒便淹留。
晚春小斋即事
作者：赵完璧
朝代：明

小庭人静惬春长，珠箔微风度暗香。雨过槛花开锦绣，日高樊鸟哢笙簧。脩篁郁郁云依石，晴絮霏霏雪满廊。一曲焦桐一榻梦，不知身世在羲皇。
晚春西原
作者：赵完璧
朝代：明

衰翁三月不出城，春深早已过清明。西原偶尔踏芳草，且幸春光犹未老。桃花半笑如有情，新柳垂青度妖鸟。溪声送客去潺潺，村落迎人来渺渺。步入翠红径，松烟逸高兴。堕紫惜年华，绿阴怡日静。嗟我尘埃人，幽境罕相并。不如野鸦明月巢林隈，空怜海鹤来往啄苍苔。喜来悲晚从徘徊，斜日寒山又欲颓。
晚泊长芦
作者：赵完璧
朝代：明

晚泊长芦月，凉生瀛海风。云川凄暮笛，岸苇泣寒蛩。酒尽空明里，诗成欸乃中。天涯浮桂棹，星畔老槎翁。
晚游温玉斋官邸亭台
作者：赵完璧
朝代：明

幽境亭虚绿荫，良宵花落青灯。残月苍苍人去，断云梦寐武陵。醒眼楚台烟月，推襟晋代风流。中夜烧残绛蜡，孤城唱彻银筹。
晚游温玉斋官邸亭台·其一
作者：赵完璧
朝代：明

幽境亭虚绿荫，良宵花落青灯。残月苍苍人去，断云梦寐武陵。
晚游温玉斋官邸亭台·其二
作者：赵完璧
朝代：明

醒眼楚台烟月，推襟晋代风流。中夜烧残绛蜡，孤城唱彻银筹。
晚秋过城西广通寺用韵
作者：赵完璧
朝代：明

飒飒秋风静法堂，幽吟无与共酣觞。疏疏宝树垂清影，冉冉天花散异香。落照催归山郭寺，渔舟看弄水云乡。迟留合慰偷门意，俗扰从来抱恨长。
晚行溪畔
作者：赵完璧
朝代：明

翠盖斜阳外，雕舆绿水边。清风吹细葛，微雨散遥天。沙鸟盟何在，溪鱼乐自牵。好来垂钓处，只是近人烟。
暮春雨霁感怀
作者：赵完璧
朝代：明

风柔雨霁暮春天，可恨尘寰不了缘。柳色不知城郭外，鸟声巳乱市嚣前。桃花野径云中骑，弦管湖天镜里船。多少风流赏心事，白头扰扰是何年。
曹文村晚归
作者：赵完璧
朝代：明

斜日荒山返旆旌，野烟迢递暗孤城。路迷春草连云碧，水绕寒川隔岸明。细雨不禁花外冷，惊风可奈树边声。芳菲有兴催归急，每苦登临不称情。
月下闻钟
作者：赵完璧
朝代：明

鸦影风前定，钟声月下闻。高僧閒暮霭，古寺隔河濆。冷度千门雪，清分双树云。夙怀超静土，终愧恋尘氛。
月夜会宁县道中
作者：赵完璧
朝代：明

半天玄霭浮沙漠，万里荒山接草莱。千古婵娟恒此度，不堪人自海边来。
月夜饮静宁刘陵沙太守
作者：赵完璧
朝代：明

凉月飞寒巘，清宵遇故人。共将辽海思，相慰塞垣春。把酒黄尘倦，论文清兴新。挑灯放襟抱，海内为谁真。
月林见枉遥践琴约西还赋送
作者：赵完璧
朝代：明

故人欢有陨，永夜问何其。釂饮酬良觌，调丝慰夙期。霜寒红蜡短，水冷玉龙迟。竹里清风起，连床无寐时。
月林遗酒西台感赋
作者：赵完璧
朝代：明

故人遗我酒，我悲故人心。故人不可见，使我愁思深。画地谁能违，刻木威难禁。烟霜夜凄凄，鸿雁秋沈沈。衣葛当北风，餐荼绝衷肠。怨艾去祸胎，今古归福堂。把酒且自饮，淋洗郁冤伤。嗟嗟同心人，剪烛今何方。
有感
作者：赵完璧
朝代：明

早有看花兴，烟云竟不开。每当花时节，肠断几千回。
朝回望西山
作者：赵完璧
朝代：明

初日早朝回，金天秀色开。綵云连巘崿，翠霭接城隈。幽远牵高兴，奔趋笑俗埃。何时谢朝组，随意踏莓苔。
木鱼声
作者：赵完璧
朝代：明

僧鱼声度晚烟青，索寞松廊徙倚听。缓急自随仙梵落，迢遥已觉睡魔醒。风前暗点愁城破，月下从教欲海惺。清味空门今不厌，禅关何处好传经。
李亨庵见枉因示佳制用韵感赋
作者：赵完璧
朝代：明

小洞传呼启碧萝，逢迎无奈竹婆娑。山樽有兴花为妓，檀板无声鸟作歌。宦海冠裳萍梗迹，浮生日月玉人梭。寇公此日真难借，白首相酬莫厌多。
杨烈妇辞
作者：赵完璧
朝代：明

杨烈妇，情可伤，生平雅操冰与霜。小姑作逆诚无良，众人默默将谁匡。直言为姑陈，丹心照中堂。不惜一人生，大义或可扬。何意触姑怒，青蝇白璧反无光。抱我寸心曲，终始谁能详。死以天下事，辱为小姑偿。彼苍不堕泪，万古摧肝肠。
杨花
作者：赵完璧
朝代：明

点点过楼台，因风何处来。庭空雪历乱，帘静日徘徊。汉苑春仍老，吴宫寂可哀。飘飖度江水，肠断几时回。
柏阑将军庙
作者：赵完璧
朝代：明

将军身自旧周来，大义还当仔细裁。禦汉秪知今日死，帝秦已遣后人哀。
柳色
作者：赵完璧
朝代：明

翻风弄日翠依依，逐岁春妍故不违。映渚不随流水去，临岐常送玉骢归。台城堤上无兴废，陶令门前有是非。莫向笛声怨憔悴，好随烟叟上鱼矶。
桐阴
作者：赵完璧
朝代：明

瑶台郁郁绿生寒，净扫莓苔坐自看。日下平铺金翡翠，月明齐上玉栏干。来仪拟集丹山瑞，戏剪休教紫禁残。老我琴书孤樾下，不知冠盖满长安。
樵父词
作者：赵完璧
朝代：明

太古不可挽，空山潜幽人。世务无絷缚，樵苏不为辛。游日旷烟霭，骋怀极嶙峋。咄惜耸壑材，聊斧臃肿薪。空翠冷入骨，残霞每在身。溪谷适跫然，鹿豕夙所亲。朗唱振林木，长啸超风尘。寓兴云与石，逃名秋复春。巢由慕狂踪，尧舜非所钦。岂云负叔敖，含笑弃买臣。此中有真趣，物外曾忧贫。丹崖一千丈，不愿图麒麟。夕阳二三束，重负嗤丘民。颓然卧明月，身外安足论。
檐前鸣玉
作者：赵完璧
朝代：明

碧云初敛画檐空，何处飞琼向晚风。破霭声疏寒寂寂，步虚人迩夜匆匆。烧残银烛寐不得，滴尽铜壶兴未穷。清影依稀珠箔外，二三竿竹月明中。
次韵东山樵径
作者：赵完璧
朝代：明

谢组樵云白发馀，阅来尘世合幽居。萧然一径林峦外，未必人心似坦如。
次韵中秋独酌感怀
作者：赵完璧
朝代：明

鼓绝山城夜正幽，雅怀对酒更何愁。功名勘破浮生梦，风月清馀海国秋。一醉良宵情泄泄，孤吟残漏思悠悠。徘徊未遣嫦娥别，遮莫鸡人五报筹。
次韵仇太守背儿山
作者：赵完璧
朝代：明

山风飒飒向清秋，古屋探幽一暂留。飞瀑訇雷青壁下，弱云如水翠岩流。閒中日月抛双鸟，静里烟霞笑五侯。何用红尘空白首，全身是处即丹丘。
次韵元遗山送李参军赴塞上
作者：赵完璧
朝代：明

慷慨出门去，击楫渡桑乾。丈夫处世非鹿豕，关山谈笑驱漫漫。不策绝世勋，虚生天壤间。义气摩青冥，肯教别泪潸。惜哉折坂王孝子，奉身废义回间关。更有吴江窃一隅，偷安忍耻忘寄环。要知西域奇功照青史，要知燕然伟绩垂毫端。岐路情怀总儿女，风云六翮乘时抟。身归斧钺命，禄遗椿萱盘。一朝树功名，家国同庆欢。便教风雷烈烈肃沙漠，直须名王授首霜刃赭花斑。冲风单于庭，踏雪贺兰山。孤臣夙中热，不知铁衣单。王灵振无极，何恤凋朱颜。雄飞本自猛将志，丘园徒老冥与顽。君不见陶太守，时忧过尔耽优閒。移甓寄深意，扬名合自甘辛酸。一杯万里与君诀，无前戎捷期君还。
次韵冬日小雨
作者：赵完璧
朝代：明

海国寒云锁昼晴，北风旋作雨丝轻。疏梅冷浸娇含玉，黄竹低垂暗有声。室蔼芳兰耽逸静，门閒枯柳谢将迎。楚骚歌彻虞弦雅，环堵何妨近市城。
次韵刈麦
作者：赵完璧
朝代：明

宦海风波已倦游，东山生计老春秋。杜鹃啼歇桑重绿，梅雨晴初麦乍收。饼饵香风新足慰，流移此日故还稠。巢由何与唐虞事，自是江湖魏阙忧。
次韵南庄
作者：赵完璧
朝代：明

一心无俗物，满眼是春光。杨柳孤村静，烟花曲径芳。看山同野鹿，藉草当胡床。回首红尘里，无如此地狂。
次韵古城
作者：赵完璧
朝代：明

陈迹兴怀空野芳，贤愚千载总亡羊。牧儿不解丘墟恨，横竹秋风弄夕阳。
次韵吹笛牧儿
作者：赵完璧
朝代：明

短笛山童学跨牛，英音不著利名愁。雨昏杨柳堪肠断，月冷关山合泪流。三弄缓归荒落晚，数声吹老绿芜秋。太平有象清风外，飘落梅花遍海陬。
次韵唐人刘阮五首 其一 刘阮游天台
作者：赵完璧
朝代：明

翠微深入兴方新，却笑浮生误紫尘。绝壁恍开他日梦，片云拟老此生身。真机有悟元非晚，清景无涯别是春。采遍紫芝从浩漫，绮园犹笑汉羁人。
次韵唐人刘阮五首 其三 仙子送刘阮出洞
作者：赵完璧
朝代：明

名山高峙倚三台，何事郎归何事来。紫帐倏惊青鸟别，翠岑遥送綵云开。杨花决绝应难致，溪水悠长可易回。洞口歌残千古恨，萧条风雨老莓苔。
次韵唐人刘阮五首 其二 刘阮洞中遇诸仙子
作者：赵完璧
朝代：明

洞绕寒溪古木苍，偶穷云际出微茫。不知天上归蟾窟，疑有人间奏凤簧。青眼梦中心未稳，瑶池春迩兴初长。匆匆却讶相逢好，自是相逢误二郎。
次韵唐人刘阮五首 其五 刘阮再到天台不复见诸仙子
作者：赵完璧
朝代：明

欢合从前记尚真，不堪重问杳音尘。玉箫金粉遗新恨，红树青山失旧邻。野鸟唤回花底梦，水云悽断洞中春。故乡落寞故人去，空对斜晖愁杀人。
次韵唐人刘阮五首 其四 仙子洞中有怀刘阮
作者：赵完璧
朝代：明

卧怜薄倖损霓裳，古洞生寒思正长。芳草不归春寂寞，斜阳凝望晚苍茫。鹤飞沧海云初断，人远瑶台花自香。风树萧萧月炯炯，晤郎彷佛复羞郎。
次韵唐人刘阮五首·刘阮游天台
作者：赵完璧
朝代：明

翠微深入兴方新，却笑浮生误紫尘。绝壁恍开他日梦，片云拟老此生身。真机有悟元非晚，清景无涯别是春。采遍紫芝从浩漫，绮园犹笑汉羁人。洞绕寒溪古木苍，偶穷云际出微茫。不知天上归蟾窟，疑有人间奏凤簧。青眼梦中心未稳，瑶池春迩兴初长。匆匆却讶相逢好，自是相逢误二郎。名山高峙倚三台，何事郎归何事来。紫帐倏惊青鸟别，翠岑遥送綵云开。杨花决绝应难致，溪水悠长可易回。洞口歌残千古恨，萧条风雨老莓苔。卧怜薄倖损霓裳，古洞生寒思正长。芳草不归春寂寞，斜阳凝望晚苍茫。鹤飞沧海云初断，人远瑶台花自香。风树萧萧月炯炯，晤郎彷佛复羞郎。欢合从前记尚真，不堪重问杳音尘。玉箫金粉遗新恨，红树青山失旧邻。野鸟唤回花底梦，水云悽断洞中春。故乡落寞故人去，空对斜晖愁杀人。
次韵喜雨
作者：赵完璧
朝代：明

阿香驱车海上来，白雨跳波云暗隤。灵泽千峰润枯槁，洪泉一息消氛埃。荷喧战剧明珠碎，竹净凉生寒玉堆。何幸苍生迓天锡，从开一噱一衔杯。
次韵壬申元日大雪
作者：赵完璧
朝代：明

才看青鸟启芳辰，滕六飞花烂目新。带雨无声潜入夜，裁冰不解暗生春。年登南亩知谁卜，日醉东风乐更真。十四飞鸿促银烛，不知斗柄转高旻。
次韵夜过六盘山
作者：赵完璧
朝代：明

初月上银盘，登高夜倍寒。谷风肌粟慄，山露鬓珠团。身为微名苦，心应老病酸。秦程良不易，蜀道浪惊难。
次韵夜过分水岭
作者：赵完璧
朝代：明

素娥迎暮岭，青女伴寒空。龙剑明摇雪，貂褕薄透风。征车长入夜，王事久忘躬。稳羡山翁睡，独惭西复东。
次韵宫词五首
作者：赵完璧
朝代：明

宫柳垂垂露欲黄，西风吹冷妾衣裳。妾身宫柳难相似，咫尺东风入建章。昭阳殿里醉阳春，歌管风来夜夜新。错向台前怨颜色，施恩承宠不由人。疏钟夜半过长杨，歌舞争能得帝王。书卷笔床何所益，当年悔不事宫商。闻道仙幢下九垓，是谁巧引羯车回。慇勤学插朱扉竹，又恐君王缓步来。中使开扃晓一通，云车传驻上阳宫。黄莺唤醒残春梦，独对东风惜落红。
次韵宫词五首·其一
作者：赵完璧
朝代：明

宫柳垂垂露欲黄，西风吹冷妾衣裳。妾身宫柳难相似，咫尺东风入建章。
次韵宫词五首·其三
作者：赵完璧
朝代：明

疏钟夜半过长杨，歌舞争能得帝王。书卷笔床何所益，当年悔不事宫商。
次韵宫词五首·其二
作者：赵完璧
朝代：明

昭阳殿里醉阳春，歌管风来夜夜新。错向台前怨颜色，施恩承宠不由人。
次韵宫词五首·其五
作者：赵完璧
朝代：明

中使开扃晓一通，云车传驻上阳宫。黄莺唤醒残春梦，独对东风惜落红。
次韵宫词五首·其四
作者：赵完璧
朝代：明

闻道仙幢下九垓，是谁巧引羯车回。慇勤学插朱扉竹，又恐君王缓步来。
次韵宿弘恩寺
作者：赵完璧
朝代：明

残阳投古寺，乘月访高僧。佛土风尘净，禅心池水明。玄关欣妙悟，白首绊浮名。半榻三生幸，千缘一芥轻。
次韵山行即事
作者：赵完璧
朝代：明

白云幽石古，青壁瀑湍鸣。空翠侵衣湿，山花照眼明。啼莺寒谷静，落絮晚风轻。何处弥征盖，松门一慰情。
次韵岁寒亭
作者：赵完璧
朝代：明

绝壁荒亭岁月深，长松郁郁荫寒林。曾教炎暑来酷吏，谁向清风会赏音。冰雪有情偕暮节，乾坤无地表贞心。寂寥尽日啼幽鸟，何事游人未解襟。
次韵张莼江太守过松山
作者：赵完璧
朝代：明

古干蟠云老翠虬，清风骚屑暂来休。半天晴影苍崖畔，一派新凉碧海陬。秋色故馀还似水，涛声欲泻未成流。烦襟久已无从涤，此日经过许散愁。
次韵懒出门酬水南
作者：赵完璧
朝代：明

柴门反闭动经旬，竹石琴书是所亲。半榻清风成独坐，一瓢春酒共谁斟。浮云有变归冥默，世务无凭混伪真。却笑生平多滞碍，出门何处可容身。
次韵春日匡氏西堂二首
作者：赵完璧
朝代：明

沙暄迟日慕山堂，拽杖东风踏莽苍。野鸟隔林清弄咮，桃花流水暗生香。閒依脩竹频携酒，静爱孤云独据床。潦倒挥毫浑漫兴，高名真自愧王杨。野塘鸥鹭静比邻，何用藏犀此避尘。芳草缓寻违俗物，落花沉醉作閒人。溪头绿浪无归日，柳外晴丝不系春。白眼寰中谁是伴，青山海上一佳宾。
次韵春日匡氏西堂二首·其一
作者：赵完璧
朝代：明

沙暄迟日慕山堂，拽杖东风踏莽苍。野鸟隔林清弄咮，桃花流水暗生香。閒依脩竹频携酒，静爱孤云独据床。潦倒挥毫浑漫兴，高名真自愧王杨。
次韵春日匡氏西堂二首·其二
作者：赵完璧
朝代：明

野塘鸥鹭静比邻，何用藏犀此避尘。芳草缓寻违俗物，落花沉醉作閒人。溪头绿浪无归日，柳外晴丝不系春。白眼寰中谁是伴，青山海上一佳宾。
次韵春日感怀
作者：赵完璧
朝代：明

朱箔微风燕子斜，江山红绿总春华。酒酣偶作懵腾睡，梦醒飘零几树花。
次韵李东冈关山
作者：赵完璧
朝代：明

逢人是处说关山，岩险真成百二关。空谷阴寒催白发，崇峦颠顿损朱颜。才输周召应知止，老入氐羌却忆閒。落日啼猿肠欲断，可堪征袖泪痕斑。
次韵李亨庵辛夷花
作者：赵完璧
朝代：明

惆怅春残尽日中，新词欲写倦柔风。珠玑不逐猩毫落，意匠悠悠铸未工。阅来承宠若为容，倦写蛾眉独倚风。满目杨花心绪乱，彷他桃李不言中。
次韵李亨庵辛夷花·其一
作者：赵完璧
朝代：明

惆怅春残尽日中，新词欲写倦柔风。珠玑不逐猩毫落，意匠悠悠铸未工。
次韵李亨庵辛夷花·其二
作者：赵完璧
朝代：明

阅来承宠若为容，倦写蛾眉独倚风。满目杨花心绪乱，彷他桃李不言中。
次韵李南川览赵氏山泉
作者：赵完璧
朝代：明

啼歇莺声午闭关，捲帘长昼看春山。洞门花落怜风雨，石窟泉鸣讶佩环。幽景不知辞组去，红尘空自羡人閒。相过聊对芳菲醉，合释羁怀顷刻间。
次韵杨契玄秋日閒居
作者：赵完璧
朝代：明

风清疏柳咽寒蝉，拽杖芳庭自快然。蔌蔌落花飞晚径，依依閒鹭睡秋莲。蘋溪何意三千钓，竹坞忘情五十弦。终日看云无一事，不知霜鬓向残年。
次韵水中花影
作者：赵完璧
朝代：明

秾花濒渌兴悠哉，晴浒佳期心眼开。帝子綵云归极浦，影娥明月下瑶台。绮罗锦水经秋浣，红翠青铜向晓回。自是冯夷宫里胜，玉栏长倚碧烟隈。
次韵滴水庵
作者：赵完璧
朝代：明

灵源莫测此归渟，千古摩尼下翠屏。环佩有声寒出谷，蛟龙沉碧夜吞星。清开尘眼还侵骨，静照禅心不役形。拟访真如来物外，冥冥白首坐烟青。
次韵玉泉
作者：赵完璧
朝代：明

惊飞神锡翠岩开，泻出琼珠涣不回。风带潮声千涧落，雪翻寒色一时来。清流人逸娱高枕，渟影龙归撼上台。一脉九天输万古，沧波未必更尘埃。
次韵王嫱出塞图
作者：赵完璧
朝代：明

昨夜灯前旧守宫，朝来零落向胡风。无缘红粉违明主，错恨黄金买画工。
次韵登城楼
作者：赵完璧
朝代：明

苦悲尘市上高楼，老眼遥开天际头。弦管云霄穷昼夜，海山今古几风流。汪洋万里樽前兴，紫翠千重分外幽。一纵豪吟来胜概，雅怀曾计末龄遒。
次韵登艾山
作者：赵完璧
朝代：明

风尘梦想故山游，白发投簪向急流。世路不堪惊险绝，幽怀自合老林丘。放歌邈逸青冥鹄，把酒茫然沧海洲。黄绮一归紫芝老，白云此日慰乡愁。
次韵盐城月下闻笛
作者：赵完璧
朝代：明

羌管谁家弄月明，晚风清度隔云声。悠悠夜馆浑无赖，袅袅江天别有情。杨柳凄凉乡梦断，梅花零落鬓丝盈。阑干十二醒残酒，憔悴年年客楚城。
次韵秋兴二首
作者：赵完璧
朝代：明

一叶银床早报秋，天声涛捲下西楼。翠篁逸兴开三径，黄菊清光专一丘。千古英雄翻浪雪，一身天地笑蜉蝣。年来叹息风尘事，潮落潮生青海头。穷海幽潜傍鹤田，优游清境不知年。松阴月落收窗外，山色云开到案前。渡晚红迷霞际水，汲晨青破石龛烟。閒閒敢自忘斯世，秋酿醺人日酩然。
次韵秋兴二首·其一
作者：赵完璧
朝代：明

一叶银床早报秋，天声涛捲下西楼。翠篁逸兴开三径，黄菊清光专一丘。千古英雄翻浪雪，一身天地笑蜉蝣。年来叹息风尘事，潮落潮生青海头。
次韵秋兴二首·其二
作者：赵完璧
朝代：明

穷海幽潜傍鹤田，优游清境不知年。松阴月落收窗外，山色云开到案前。渡晚红迷霞际水，汲晨青破石龛烟。閒閒敢自忘斯世，秋酿醺人日酩然。
次韵秋园晚兴
作者：赵完璧
朝代：明

残照离离带远林，秋园晚色豁尘襟。玉栏风细梧桐落，石窦烟涵蟋蟀唫。题句恨无堪刻竹，归巢喜有倦飞禽。金钱满地知谁惜，醉卧苍苔兴独深。
次韵秋日书怀二首简纪湛泉
作者：赵完璧
朝代：明

机头鼷鼠靳千钧，芰制曾教污紫尘。掇得篱英轻斗粟，步来溪壑谢蒲轮。不才白发违明主，多病沧浪纵逐臣。忙里琴书醒后酒，秋风潇洒自由身。叹老惊秋倚画屏，抟沙功业竟何成。心劳刻叶终无补，技擅屠龙岂令名。抚剑停杯不自醉，横琴吊古为谁鸣。儿曹别有岩廊业，林壑清风且读耕。
次韵秋日书怀二首简纪湛泉·其一
作者：赵完璧
朝代：明

机头鼷鼠靳千钧，芰制曾教污紫尘。掇得篱英轻斗粟，步来溪壑谢蒲轮。不才白发违明主，多病沧浪纵逐臣。忙里琴书醒后酒，秋风潇洒自由身。
次韵秋日书怀二首简纪湛泉·其二
作者：赵完璧
朝代：明

叹老惊秋倚画屏，抟沙功业竟何成。心劳刻叶终无补，技擅屠龙岂令名。抚剑停杯不自醉，横琴吊古为谁鸣。儿曹别有岩廊业，林壑清风且读耕。
次韵答张当轩节判
作者：赵完璧
朝代：明

白昼楼台空对酒，朱帘烟雨独看花。瑶华慰我惟平子，祗恐春深早及瓜。一枝春色自应怜，羞向东风斗媚妍。可恨少陵寥落久，无人驱马过寒川。
次韵答张当轩节判·其一
作者：赵完璧
朝代：明

白昼楼台空对酒，朱帘烟雨独看花。瑶华慰我惟平子，祗恐春深早及瓜。
次韵答张当轩节判·其二
作者：赵完璧
朝代：明

一枝春色自应怜，羞向东风斗媚妍。可恨少陵寥落久，无人驱马过寒川。
次韵胡虚白公苏武牧羊图
作者：赵完璧
朝代：明

羝乳何年仗节旄，中原君相久忘劳。珊钩歌击秋风细，金屋沉酣夜月高。多病茂陵归驷马，诙谐方朔已绯袍。中郎老迓归来宠，独把青铜叹鬓毛。
次韵落花
作者：赵完璧
朝代：明

蔌蔌飘零绛雪光，合烟苍藓不成妆。蝶蜂几日怜春色，风雨连宵妒异香。浮去漫随无意水，拾来长忆有情郎。玉阶不扫黄昏月，檀板金樽坐晚凉。
次韵赏莲
作者：赵完璧
朝代：明

芳姿袅袅出晴波，烟破虚明照影娥。紫艳生香风自远，红酣吐晕日偏多。盈盈帝子来湘浦，脉脉天孙隔绛河。莫谓无情情亦在，休教解语动清歌。
次韵赵松雪胡马图
作者：赵完璧
朝代：明

俊逸风流帝室人，素衣无计染燕尘。画来胡马千年在，遗恨中原要认真。
次韵送张省几司城归休
作者：赵完璧
朝代：明

镆干繁剧试多年，报主衰颅惕皓然。回首不堪孤鹤怨，拂衣曾为一丝牵。斜阳晚浦怜樽酒，归雁春风慰海天。满目红尘陶令去，羁人泪落五云边。
次韵酬杨椒山四首
作者：赵完璧
朝代：明

夙挹风流效折巾，低头此日愧山人。出门有碍应怀古，学道无成合累身。筋力日衰犹蹈险，风霜夜寂更伤神。拂衣未遂江湖意，补衮终惭社稷臣。蓬瀛回首欲沾巾，势入艰危托故人。褊性由来难避俗，迂儒垂老拙谋身。赭衣相值仇秦越，綵笔谁看泣鬼神。辛苦不妨淹日月，授书喜有汉良臣。海上长思鸟角巾，樊笼愁杀宦游人。空随秋雁频回首，安得晨风一奋身。古柏凌风常淅沥，老梅含雪更精神。赋诗共荷天王圣，取罪还知自小臣。曾向王公浪脱巾，英豪跌宕迈稠人。乾坤老我凋双鬓，风月凭谁伴一身。事变苍黄堪堕泪，天高视听岂无神。穷阴急景催年暮，引领金鸡释罪臣。
次韵酬杨椒山四首·其一
作者：赵完璧
朝代：明

夙挹风流效折巾，低头此日愧山人。出门有碍应怀古，学道无成合累身。筋力日衰犹蹈险，风霜夜寂更伤神。拂衣未遂江湖意，补衮终惭社稷臣。
次韵酬杨椒山四首·其三
作者：赵完璧
朝代：明

海上长思鸟角巾，樊笼愁杀宦游人。空随秋雁频回首，安得晨风一奋身。古柏凌风常淅沥，老梅含雪更精神。赋诗共荷天王圣，取罪还知自小臣。
次韵酬杨椒山四首·其二
作者：赵完璧
朝代：明

蓬瀛回首欲沾巾，势入艰危托故人。褊性由来难避俗，迂儒垂老拙谋身。赭衣相值仇秦越，綵笔谁看泣鬼神。辛苦不妨淹日月，授书喜有汉良臣。
次韵酬杨椒山四首·其四
作者：赵完璧
朝代：明

曾向王公浪脱巾，英豪跌宕迈稠人。乾坤老我凋双鬓，风月凭谁伴一身。事变苍黄堪堕泪，天高视听岂无神。穷阴急景催年暮，引领金鸡释罪臣。
次韵野居
作者：赵完璧
朝代：明

沧溪绕屋野人家，风静门閒鸟篆沙。清梦乍回春昼永，黄鹂啼上碧桃花。
次韵除夕
作者：赵完璧
朝代：明

灯前辞腊尽，漏底易年华。拨火围青夜，倾醪泛紫霞。清香流柏叶，懿颂起椒花。学道侵衰暮，经年愧聚沙。
次韵雪声
作者：赵完璧
朝代：明

片片落来轻，幽听细细鸣。扑纱灯影静，泻竹夜深清。梦破黄芦雁，愁添紫塞兵。何堪击鹅鹜，蔡下不分明。
次韵雪夜
作者：赵完璧
朝代：明

侯门灯火尚迟眠，酒美歌楼别是天。却有铁衣三十万，谁怜彻骨冷屯边。
次韵雪色
作者：赵完璧
朝代：明

穷阴凝皓洁，青女未依稀。越犬风前吠，梁园月下归。疏梅迷玉魄，孤鹤失仙衣。粹质谁能夺，缁尘迥自违。
次韵顾文昱公白雁
作者：赵完璧
朝代：明

紫塞翛翛素作仪，关城寒早带霜飞。湖天旷失云中影，汉水长迷月下辉。瑞叶九天曾拂羽，荻花何处旋为衣。上林玉讶回阳侣，拟自苏卿雪里归。
次韵高侍郎鹁鸽山
作者：赵完璧
朝代：明

百年幽癖向烟霞，海岳茫茫日已斜。开老蘋花秋浦静，野鸥来往水边沙。
次韵高双泉翁登楼写怀
作者：赵完璧
朝代：明

雨霁烟萝故故凉，悠然尘外岂皇皇。垂纶适慰依沧海，緤马曾教度太行。画阁捲帘舒远眺，清泉煮茗润枯肠。山人本自无多事，酬倡新诗静里忙。
次韵鸽山晚钓
作者：赵完璧
朝代：明

一片閒心系野藤，羁人紫翠绕千层。孤云小艇迷春梦，月满寒滩未起罾。
次黄海野韵寄李翁明斋
作者：赵完璧
朝代：明

壮心飞向白云头，桂窟蓬瀛拟漫游。勋业不堪青镜老，璠玙早为碧山留。孤踪怅望韶华暮，双眼迢遥烟树稠。风月满天春寂寂，相违相忆两无休。
正月九日梦与春泉先兄凭栏看花赋诗觉来记首二句续补一绝
作者：赵完璧
朝代：明

日暖风清花正开，雕栏双倚共徘徊。春窗梦破夜沉寂，浙沥寒声竹里来。
残腊小雪晚晴
作者：赵完璧
朝代：明

小雪随风旋复晴，晚曛独眺自分明。云归海浦寒空净，烟迥川原冷玉轻。顷刻作花非积素，颠狂为瑞竟虚名。冬深不协苍生望，徒遣微阴蔽太清。
汤即墨太翁南还过胶墨人追送之
作者：赵完璧
朝代：明

华轩匆遽胶水东，三子速我玉钵诗无工。仙翁夙仰天上客，綵毫漫尔随春风。一枝仙桂来墨阳，相从懿训称龚黄。沧海枯莱被时雨，华胥仙梦交扶桑。兴高引旆下蓬阙，春帆缥渺吴山月。恩沾有自可能忘，挽辔空教心力竭。柳依依，雨霏霏，桃花乱点春衫稀。子规啼歇暮山紫，清樽酒尽沧云归。望君拟南极，雪颠方瞳瑞王国。待君游东瀛，玉笙琼佩飞天声。劳峰鸣凤一时举，朱衣廌绣黄鹤轻。山高而海清，泽濊而永名。赤子慕不辍，青桂当重荣。丹霄有道在平地，皇灵厥艾还分明。顾我迂疏老林水，烟丝云斧何如情。长短有句长短亭，聊尔为墨人之诚，远人之征。
沙川东望
作者：赵完璧
朝代：明

小桥东畔过沙洲，一望清光雨乍收。云矗山腰横玉带，水环屋角绕苍虬。矶边杨柳堪垂钓，天外沧浪好放舟。乡土有情风景胜，白头心事共谁筹。
沭阳早发
作者：赵完璧
朝代：明

山城挝鼓四更时，官道萧萧马正嘶。霜重敝貂寒透骨，月明啼雁迥生思。长风游子驱千里，乔木微禽羡一枝。坐损红颜成底事，吴山楚水转相嗤。
流曲河
作者：赵完璧
朝代：明

流曲河边促晓行，桃源乍喜赴仙程。溪声雪激寒潮吼，山色屏开翠黛明。杨柳石矶白昼静，桑麻村落碧烟轻。倥偬不慰徘徊意，风送黄尘无限情。
海屋添筹二首寿尹金峰侍御太翁
作者：赵完璧
朝代：明

凉飙西下吹洪涛，秋空怒捲云山高。紫霞绿雾从游遨，金银台畔追仙曹。醉指三山看海屋，此中筹算原于穆。瀛海仙，来九天，手挽白鹿秋风前。童颜鹤发不知年，五云奇觏欣何缘。沧溟会见归神筹，相寻今古良有由。筹同运，人同休，天同久，地同悠。
海屋添筹二首寿尹金峰侍御太翁·其一
作者：赵完璧
朝代：明

凉飙西下吹洪涛，秋空怒捲云山高。紫霞绿雾从游遨，金银台畔追仙曹。醉指三山看海屋，此中筹算原于穆。
海屋添筹寿尹金峰侍御太翁
作者：赵完璧
朝代：明

关河迢递思无穷，落照苍茫望未通。金阙日淹周柱史，碧山云老汉芝翁。烟开青鸟揖金母，筹徙沧溟礼木公。天泽年来更优渥，紫泥黄阁下清风。
淇县道中望西山有感
作者：赵完璧
朝代：明

海天回首思茫茫，入眼青山欲断肠。缥渺烟芜秦塞迥，飘零霜树楚云凉。逢人把酒酣清夜，高兴题诗付锦囊。自叹路难难未已，此行真自愧王阳。
淮村八景 其一 淮川晚渡
作者：赵完璧
朝代：明

淮水浩以广，滔滔下沧溟。长风吹落日，烟雨时冥冥。行人欲渡不可行，滩头且莫相喧争。方舟自有济川术，不比无人尽日横。
淮村八景 其七 搭岭连云
作者：赵完璧
朝代：明

碧岭何崔巍，行云日萦回。相看不相厌，怡尔重徘徊。衣裳炫烂资尔补，蛟龙早晚凭尔雨。秋风吹动桂花香，跨腾直抵清虚府。
淮村八景 其三 浯水澄清
作者：赵完璧
朝代：明

奫泫何清澄，上彻太虚明。纤云不敢翳，万古谁能并。惟有孤贞契心骨，波澜不为生倏忽。如何独漉水中泥，水深月暗行人没。
淮村八景 其二 朱寺晓钟
作者：赵完璧
朝代：明

山僧睡欲足，携鲸戏蒲牢。疏星带残月，殷殷来曙号。惊风吹落仙台高，云际袅袅回林皋。大千种种尘梦劳，虚空一破无秋毫。
淮村八景 其五 书带馀香
作者：赵完璧
朝代：明

断简那可觌，秀带留馀芳。乾坤假私息，雨露滋春长。王孙一去不复返，牛羊归来日应满。野火空将化劫灰，斯文根蒂终难断。
淮村八景 其八 松池印月
作者：赵完璧
朝代：明

皎皎松上月，湛湛松下池。水月本无意，相逢如有期。微波不兴拟镜净，一片琉璃迥相映。灵机悟取真境中，万海千江同一性。
淮村八景 其六 囊沙报雨
作者：赵完璧
朝代：明

夙仰淮阴名，不识淮阴陈。囊沙今尚存，报雨无从信。虫沙之化自可猜，千秋杀气神与偕。多多益办真雄才，军声十万风雨来。
淮村八景 其四 盖峰耸翠
作者：赵完璧
朝代：明

嵚崟不可仰，缥渺通天衢。翠色照终古，正气永不渝。斜阳断霭浓未释，过雨晴岚蔼欲滴。对尔亭亭一正色，彷尔巍巍千仞壁。
淮村八景·淮川晚渡
作者：赵完璧
朝代：明

淮水浩以广，滔滔下沧溟。长风吹落日，烟雨时冥冥。行人欲渡不可行，滩头且莫相喧争。方舟自有济川术，不比无人尽日横。山僧睡欲足，携鲸戏蒲牢。疏星带残月，殷殷来曙号。惊风吹落仙台高，云际袅袅回林皋。大千种种尘梦劳，虚空一破无秋毫。奫泫何清澄，上彻太虚明。纤云不敢翳，万古谁能并。惟有孤贞契心骨，波澜不为生倏忽。如何独漉水中泥，水深月暗行人没。嵚崟不可仰，缥渺通天衢。翠色照终古，正气永不渝。斜阳断霭浓未释，过雨晴岚蔼欲滴。对尔亭亭一正色，彷尔巍巍千仞壁。断简那可觌，秀带留馀芳。乾坤假私息，雨露滋春长。王孙一去不复返，牛羊归来日应满。野火空将化劫灰，斯文根蒂终难断。夙仰淮阴名，不识淮阴陈。囊沙今尚存，报雨无从信。虫沙之化自可猜，千秋杀气神与偕。多多益办真雄才，军声十万风雨来。碧岭何崔巍，行云日萦回。相看不相厌，怡尔重徘徊。衣裳炫烂资尔补，蛟龙早晚凭尔雨。秋风吹动桂花香，跨腾直抵清虚府。皎皎松上月，湛湛松下池。水月本无意，相逢如有期。微波不兴拟镜净，一片琉璃迥相映。灵机悟取真境中，万海千江同一性。
淮阴冬夜
作者：赵完璧
朝代：明

羁客当寒夜，惊魂自不眠。风帘清寂寂，霜月冷娟娟。衰鬓淮阴道，归心岁暮天。敝裘拥独坐，谯鼓暗云川。
清丰道中逢云南戴玉园推府
作者：赵完璧
朝代：明

漫漫长路可堪愁，何幸英雄际盛游。落木晚山人似约，短亭浊酒意无休。阳春雅调曾谁和，雪夜高情此日酬。萍梗秋风仍万里，陇云滇水思悠悠。
清宵篇送孙小渠
作者：赵完璧
朝代：明

故人子荆何处来，清宵红烛心眼开。燕山一别二十载，停云望断空徘徊。淮南小邑桃李香，青藜白发从翱翔。春来几日风雨狂，閒庭岑寂古藓苍。锦帆一夕飞沧江，相持梦寐惊华堂。话来往事欢复伤，人生离合参与商。顾我几多残岁月，君行咫尺登云阙。神虬灵凤又何期，清漏玉杯君莫歇。
清明
作者：赵完璧
朝代：明

春入清明自可游，窃将乐事脱閒愁。落花烟里从春酌，细柳风前纵野讴。去岁陇添今岁墓，千年人误百年谋。六龙不为人间驻，莫遣风尘空白头。
渔父词
作者：赵完璧
朝代：明

世道久交丧，人心不如水。萧然一钓舟，沧波吾老矣。棹去镜中天，归来芦叶里。鱼鸟作比邻，风月还知己。江山万古情，烟雨平生喜。云静捲钓丝，得失何心尔。雪中无羊裘，日长回猎士。坐看惊涛帆，戒险知谁是。而无名利怀，祸患胡罹此。买得孤村醪，醉中冥甲子。悠然快一眠，化契青蓑底。觉后作长吟，横竹杂流徵。浩然天地间，无复逾乐只。谁能质姓名，鼓枻不相俟。
漫兴
作者：赵完璧
朝代：明

弄罢素琴看鹤舞，歌残空谷听莺啼。苍苔细数閒花落，白昼清眠春草萋。云去云来沧海上，日生日落翠屏西。悠悠野鹿乾坤老，垂白无心更钓溪。
濒溪晓行
作者：赵完璧
朝代：明

玉骢策晓傍寒流，水自悠悠春又秋。矗岸飒风翻木叶，苍葭栖霭暗汀洲。波间鱼逐真相乐，沙上鸥眠不解愁。渔艇钓矶无限恨，尘劳何事不相谋。
煎茶
作者：赵完璧
朝代：明

斧冰寒泉下，粉玉石瓶中。凤团沈夜寂，兽炭烧春红。霜清上桂魄，人静骚松风。芳香涣瑞霭，灵味湍华钟。孤坐寒不寐，一饮清无穷。枯肠润仙液，轻汗回春融。兴逸昆崙外，神爽桃源丛。可以发清咏，兼之韵枯桐。长啸仰苍昊，矫首听高鸿。壮心逐云翮，奋翼来天东。
煮茶声
作者：赵完璧
朝代：明

石鼎春茸静自烹，寒泉暖焰战分明。山蝉泣露秋仍细，松叶吟风晚更清。不杂尘哗随断霭，偶醒残酒傍孤檠。芳声不为朱门沸，独听幽轩慰野情。
独居
作者：赵完璧
朝代：明

独居独坐独閒行，岂有比邻慰此生。翠岱向人原不语，绿溪绕我去无情。焦桐古调凭谁奏，綵笔新诗秪自赓。一片野鸥苍海上，好风良月共魂清。
独酌
作者：赵完璧
朝代：明

绿酒金樽花正开，閒庭白日好风来。樽中酒尽还沽得，花落明朝可易回。
狱中不寐
作者：赵完璧
朝代：明

身老名何在，岁残人未归。乌纱成晚祟，白发悟前非。十口知谁托，千山隔雁飞。泪痕挥不尽，暮雨北风微。
王冠峰见招观莲阻雨简复
作者：赵完璧
朝代：明

正忆仙芝艳艳开，报书忽下紫鸾催。才驱羸马西溪度，旋逐狂风北雨来。绝代妍华劳远梦，片时欢赏阻英才。横塘十里烟云冷，自昔佳人不易谐。
玩庭前风竹戏书
作者：赵完璧
朝代：明

㛹娟细竹玉玲珑，袅袅纤腰不耐风。谁遣楚宫如意舞，婆娑对酒日西东。
琵琶写怨图
作者：赵完璧
朝代：明

红颜共策息金戈，泪落哀弦奈若何。昨夜单于毡帐底，分明犹说汉山河。
瓶中花
作者：赵完璧
朝代：明

清秋红翠浸冰壶，浪遣人誇绝世无。壮志肯教摧寸草，长松古柏拟身图。
用翟楼村进士原韵寄乃兄雩泉进士
作者：赵完璧
朝代：明

一生襟抱二难知，金石论心岂易移。梦里禁钟犹劝酒，肠回僧宇共题诗。秋鸿十载南飞日，老鹤孤云北望时。春草才名空怅恨，一行寥落对残卮。
用韵丁丑除夕
作者：赵完璧
朝代：明

衰老头颅尽巳丝，挑灯又送腊归时。心慵万事惭予拙，骨隐馀酸秪自知。倏去年华怜柏酒，几回春色向花期。玄修巳与灵龟合，讵向人间一朵颐。
用韵书怀三首
作者：赵完璧
朝代：明

红尘回首笑牵丝，正尔烟霞放浪时。碧水青山如有待，好风良月属相知。侯封姜望今非望，寿拟安期那可期。陶意琴尊从白首，不将熊鸟作颠颐。高节桐江慕一丝，壮心苦惜暮年时。随珠夜掷多相讶，楚璞烟涵几见知。碧柳自栽栖靖节，朱弦欲奏失钟期。危楼惟有沧溟月，弄向清风一解颐。冥搜太苦绎蛛丝，得意酣歌向暮时。花鸟閒情惟我适，松篁雅操更谁知。名虚蝴蝶须臾梦，身寄蜉蝣浩漫期。事变古今堪大笑，悲丝何必泪交颐。
用韵书怀三首·其一
作者：赵完璧
朝代：明

红尘回首笑牵丝，正尔烟霞放浪时。碧水青山如有待，好风良月属相知。侯封姜望今非望，寿拟安期那可期。陶意琴尊从白首，不将熊鸟作颠颐。
用韵书怀三首·其三
作者：赵完璧
朝代：明

冥搜太苦绎蛛丝，得意酣歌向暮时。花鸟閒情惟我适，松篁雅操更谁知。名虚蝴蝶须臾梦，身寄蜉蝣浩漫期。事变古今堪大笑，悲丝何必泪交颐。
用韵书怀三首·其二
作者：赵完璧
朝代：明

高节桐江慕一丝，壮心苦惜暮年时。随珠夜掷多相讶，楚璞烟涵几见知。碧柳自栽栖靖节，朱弦欲奏失钟期。危楼惟有沧溟月，弄向清风一解颐。
用韵京邸春夜感怀
作者：赵完璧
朝代：明
体裁：七言绝句

寂寂松窗凉月斜，客身何事滞京华。青灯落尽愁无尽，酒美燕山不是家。
用韵京邸春夜感怀
作者：赵完璧
朝代：明

寂寂松凉月斜，客身何事滞京华。青灯落尽愁无尽，酒美燕山不是家。
用韵喜侄怀慎至盐城二首
作者：赵完璧
朝代：明

玄子南游白鹭洲，谢安久客慰赓酬。良宵有兴频烧烛，急景酣歌不下楼。青眼天涯春几许，白头乡思日三秋。重嗟筋力江天阔，拟伴青藜返故州。月明寒映荻花洲，骨肉相逢重与酬。酒美他乡抛骏马，话残清漏向朱楼。孤儿不灭终天恨，老梦翻惊断雁秋。吴楚壮游寻胜迹，伍员英烈尚中州。
用韵喜侄怀慎至盐城二首·其一
作者：赵完璧
朝代：明

玄子南游白鹭洲，谢安久客慰赓酬。良宵有兴频烧烛，急景酣歌不下楼。青眼天涯春几许，白头乡思日三秋。重嗟筋力江天阔，拟伴青藜返故州。
用韵喜侄怀慎至盐城二首·其二
作者：赵完璧
朝代：明

月明寒映荻花洲，骨肉相逢重与酬。酒美他乡抛骏马，话残清漏向朱楼。孤儿不灭终天恨，老梦翻惊断雁秋。吴楚壮游寻胜迹，伍员英烈尚中州。
用韵喜晴二首
作者：赵完璧
朝代：明

几日愁霖一夕收，晴薰吹绿满蘋洲。山光浥润浓如画，水气生寒忽作秋。竹坞烟销频驻履，海天云尽一登楼。啼莺恐负芳时饮，花外催人故不休。云雨从前梦一场，园林转觉倍生芳。青青杨柳听齐女，袅袅芙蓉慰楚裳。别沼旋添三尺渌，小窗新透百花香。光风拂面吟怀爽，缓步青芜到夕阳。
用韵喜晴二首·其一
作者：赵完璧
朝代：明

几日愁霖一夕收，晴薰吹绿满蘋洲。山光浥润浓如画，水气生寒忽作秋。竹坞烟销频驻履，海天云尽一登楼。啼莺恐负芳时饮，花外催人故不休。
用韵喜晴二首·其二
作者：赵完璧
朝代：明

云雨从前梦一场，园林转觉倍生芳。青青杨柳听齐女，袅袅芙蓉慰楚裳。别沼旋添三尺渌，小窗新透百花香。光风拂面吟怀爽，缓步青芜到夕阳。
用韵寄答东莱张南溪老长府旧友
作者：赵完璧
朝代：明

二十馀年久别来，丘林衰老愧仙才。觞诗即景心犹壮，松菊怡情手自栽。青眼故人常在梦，白头心事已成灰。诗来慰我情如结，旧恨新愁不易裁。
用韵寄答莱城张南溪老长府旧友
作者：赵完璧
朝代：明

相思分异地，相应自同声。各抱悬悬意，频看字字情。馀年知几许，何日续重盟。南北应天限，离鸿怨弟兄。
用韵春閒二首
作者：赵完璧
朝代：明

白发恬居沧海滨，兰裾不涴属车尘。风前听竹冲牙细，雨后看山翠黛新。香惹梵烟莲社叟，醉沉花坞葛天民。不教拾得芳菲恨，数把金樽挽却春。秦关东下罢征骖，久客燕山此日南。万里秋尘孤鸟倦，五湖春水寸心涵。清樽夜夜情何极，碧树年年人岂堪。飞翰谢无风雨驶，钵催客次每教三。
用韵春閒二首·其一
作者：赵完璧
朝代：明

白发恬居沧海滨，兰裾不涴属车尘。风前听竹冲牙细，雨后看山翠黛新。香惹梵烟莲社叟，醉沉花坞葛天民。不教拾得芳菲恨，数把金樽挽却春。
用韵春閒二首·其二
作者：赵完璧
朝代：明

秦关东下罢征骖，久客燕山此日南。万里秋尘孤鸟倦，五湖春水寸心涵。清樽夜夜情何极，碧树年年人岂堪。飞翰谢无风雨驶，钵催客次每教三。
癸丑寒食
作者：赵完璧
朝代：明

无限花开无限情，此身那得一閒行。银鞍柳外谁家子，玉笛风前何处声。俗务绊人春已老，清光犹梦醉难成。赏心久负浮生意，鸥鹭争如早缔盟。
癸卯中秋
作者：赵完璧
朝代：明

酒满金樽月满天，清秋儿女笑星前。乔松空自传千古，金石谁同固万年。三百清铜直土苴，沉酣良夜拟神仙。人生莫遣佳时负，岂有江河西复还。
癸酉七夕
作者：赵完璧
朝代：明

雨霁风清佳夕閒，从人遥指绛河间。鹊桥诞妄今何在，牛女虚无岁往还。秪以盈盈一水隔，却疑脉脉两情关。人间底事仍相乞，梦向颠迷话更艰。
癸酉夏日赴西庄
作者：赵完璧
朝代：明

翠柳千条拂晓风，乱山如迓拥晴空。閒情缓辔蝉声里，幽兴题诗烟霭中。野草连天望迢递，人家隔水正冥濛。青松短壑遥相慰，一入白云暑自穷。
癸酉新秋二首
作者：赵完璧
朝代：明

玄运不自巳，清秋暗迫来。金风轧烦暑，爽气溢楼台。世事全如梦，韶华半不回。馀光更几许，相赏莫相猜。幽赏莫相猜，蝉声故复催。烦襟凉似洗，尘虑暗须裁。月转高天朗，花随淡日开。清风樽酒在，千古几人回。
癸酉新秋二首·其一
作者：赵完璧
朝代：明

玄运不自巳，清秋暗迫来。金风轧烦暑，爽气溢楼台。世事全如梦，韶华半不回。馀光更几许，相赏莫相猜。
癸酉新秋二首·其二
作者：赵完璧
朝代：明

幽赏莫相猜，蝉声故复催。烦襟凉似洗，尘虑暗须裁。月转高天朗，花随淡日开。清风樽酒在，千古几人回。
癸酉次韵新春试笔十首酬友人
作者：赵完璧
朝代：明

綵笔冰消试早春，墨花香暖暗薰人。愧无珠玉篇篇瑩，却有龙蛇字字真。玉函暖透碧泓春，猩颖鸾笺更可人。扫去忽惊风雨落，右军潇洒自清真。挥毫不敢和阳春，逸少休论北面人。但使醉中常作客，有神词赋却怡真。萧萧短发又经春，万事峥嵘属后人。惟有中书不终老，漫凭哦句写天真。七十高龄又始春，衰延愧过鲁儒人。一生词翰空成拙，曾悟玄关三昧真。笔阵珍传几百春，杜家诗法要惊人。年来漫兴挥毫处，草草花笺不用真。大梦悠悠几许春，浮生不悟古今人。酣觞高咏暂须乐，蕉鹿从来认未真。风软晴开碧海春，日长暖惬白头人。风流对客挥毫处，何用蓬山漫访真。紫极恩光万里春，觞诗欢赏百年人。木公金母知何许，双寿重逢此乐真。挥洒凭谁共好春，青云何幸挹诗人。十分佳句凝清听，大历风流亦迫真。
癸酉次韵新春试笔十首酬友人·其一
作者：赵完璧
朝代：明

綵笔冰消试早春，墨花香暖暗薰人。愧无珠玉篇篇瑩，却有龙蛇字字真。
癸酉次韵新春试笔十首酬友人·其一
作者：赵完璧
朝代：明
体裁：七言绝句

綵笔冰消试早春，墨花香暖暗薰人。愧无珠玉篇篇莹，却有龙蛇字字真。
癸酉次韵新春试笔十首酬友人·其七
作者：赵完璧
朝代：明

大梦悠悠几许春，浮生不悟古今人。酣觞高咏暂须乐，蕉鹿从来认未真。
癸酉次韵新春试笔十首酬友人·其三
作者：赵完璧
朝代：明

挥毫不敢和阳春，逸少休论北面人。但使醉中常作客，有神词赋却怡真。
癸酉次韵新春试笔十首酬友人·其九
作者：赵完璧
朝代：明

紫极恩光万里春，觞诗欢赏百年人。木公金母知何许，双寿重逢此乐真。
癸酉次韵新春试笔十首酬友人·其二
作者：赵完璧
朝代：明

玉函暖透碧泓春，猩颖鸾笺更可人。扫去忽惊风雨落，右军潇洒自清真。
癸酉次韵新春试笔十首酬友人·其五
作者：赵完璧
朝代：明

七十高龄又始春，衰延愧过鲁儒人。一生词翰空成拙，曾悟玄关三昧真。
癸酉次韵新春试笔十首酬友人·其八
作者：赵完璧
朝代：明

风软晴开碧海春，日长暖惬白头人。风流对客挥毫处，何用蓬山漫访真。
癸酉次韵新春试笔十首酬友人·其六
作者：赵完璧
朝代：明

笔阵珍传几百春，杜家诗法要惊人。年来漫兴挥毫处，草草花笺不用真。
癸酉次韵新春试笔十首酬友人·其十
作者：赵完璧
朝代：明

挥洒凭谁共好春，青云何幸挹诗人。十分佳句凝清听，大历风流亦迫真。
癸酉次韵新春试笔十首酬友人·其四
作者：赵完璧
朝代：明

萧萧短发又经春，万事峥嵘属后人。惟有中书不终老，漫凭哦句写天真。
癸酉秋苦雨
作者：赵完璧
朝代：明

带雨閒云西复东，朝昏巫女意匆匆。蓬瀛望绝连天雾，湖海波翻蓦地风。临水花涵青镜里，看苔人在翠帷中。炊珠爨桂秋将晚，秪有题诗兴未穷。天空石破偶惊猜，逗漏鸿泉海国来。长昼翻盆迷白日，连宵注瀑斗狂雷。三旬水潦无馀地，八十年来未见灾。老插渔竿閒卧处，中原点检济川才。
癸酉秋苦雨·其一
作者：赵完璧
朝代：明

带雨閒云西复东，朝昏巫女意匆匆。蓬瀛望绝连天雾，湖海波翻蓦地风。临水花涵青镜里，看苔人在翠帷中。炊珠爨桂秋将晚，秪有题诗兴未穷。
癸酉秋苦雨·其二
作者：赵完璧
朝代：明

天空石破偶惊猜，逗漏鸿泉海国来。长昼翻盆迷白日，连宵注瀑斗狂雷。三旬水潦无馀地，八十年来未见灾。老插渔竿閒卧处，中原点检济川才。
癸酉秋阅慎几应试晓发感书
作者：赵完璧
朝代：明

一番清爽雨初晴，正是英才折桂行。云路秋风香飒飒，海山晓色翠盈盈。壮怀有激仍昔日，大笑无成奈后生。白发关情还作喜，几家麟凤叠芳声。
癸酉膺
作者：赵完璧
朝代：明

蠢愚翁媪眷清朝，秪以儿曹愧冒叨。鹤发双逢千载庆，龙章重下五云高。虚生岂有涓埃补，小子曾输犬马劳。末路寸衷无地报，肯教庭下背伊皋。
登楼晴眺
作者：赵完璧
朝代：明

宿云收尽晓初晴，独倚楼台寓目清。乱水拖蓝遥接海，千峰凝翠蔼连城。兴高平楚朱栏外，酒送飞花小院轻。尘点不侵寥廓静，超然身世在蓬瀛。
登阅江亭
作者：赵完璧
朝代：明

独上江亭望，长江豁壮眸。风帆随雾捲，雪浪拍空浮。天堑中原迥，王灵百世悠。酒酣千里客，聊尔一优游。
白川
作者：赵完璧
朝代：明

万顷长川入望平，烟开渺渺澹虚清。翔鸥飞鹭茫如失，落絮游丝迥未明。极目晴光霜练净，迫人寒色玉尘轻。悠然太素还千古，一幅齐纨画未成。
盐城八月十五夜二首
作者：赵完璧
朝代：明

飞镜当庭静，衔杯向夜深。清光霜满地，寒色水侵襟。不觉银河落，偏宜玉漏沈。暂将江国景，聊慰海瀛心。八月盐城客，孤吟桂魄秋。阅时常惜老，对月欲销愁。把酒添清兴，酣歌慰白头。郎官今不斁，犹慊此同游。
盐城八月十五夜二首·其一
作者：赵完璧
朝代：明

飞镜当庭静，衔杯向夜深。清光霜满地，寒色水侵襟。不觉银河落，偏宜玉漏沈。暂将江国景，聊慰海瀛心。
盐城八月十五夜二首·其二
作者：赵完璧
朝代：明

八月盐城客，孤吟桂魄秋。阅时常惜老，对月欲销愁。把酒添清兴，酣歌慰白头。郎官今不斁，犹慊此同游。
盐城初夏官舍独坐
作者：赵完璧
朝代：明

幽轩晴昼上琼钩，长夏清光寂寞俦。竹影恣狂风袅袅，杨花随意日悠悠。短墙蝴蝶移春去，独树黄鹂只暂留。惟有海云推不散，欺人白日到床头。
盐城初夏，雨中诵“不知春去几多时，纱窗几点黄梅雨”之句，用赋十四首
作者：赵完璧
朝代：明

雨中红瘦空肥绿，强把馀香留寸曲。酒酣陡觉壮前春，为问来春还胜不。寂寥粉署少相知，微雨霏霏织暮丝。惆怅故山飞客梦，不堪杨柳唤莺儿。芳菲零落已残春，可惜韶华客邸身。清吏戒严孺子事，旋将狂叟作羁人。红芳梦里谢春归，白发天涯仍醉去。瞢腾几日未开帘，莓苔绿遍閒吟处。龌龊之畏何首尾，七十馀龄知有几。赏心莫问春去来，秉烛风流自英伟。雨落残红晓更多，留春不住柰春何。春来莫遣伤春后，几度春归两鬓皤。正是桑榆陶写时，客中丝竹愧羲之。淮南四月风和雨，尽日垂帘独赋诗。异乡红紫老春华，故国芳时不在家。柰尔青青数竿竹，天涯风雨伴窗纱。连朝风雨度沧江，接地烟云暗海邦。王事沈郎仙棹迥，白头半夜倚寒窗。疏雨冷风暮复朝，翠林红萼知馀几。十二阑干无限情，锦囊清昼閒焦尾。儿役王程我拘检，官衙雨渍重门掩。淼围湖水绿千重，不见蓬山青一点。别将鼓吹慰诗肠，斗酒芳柑傍海棠。调得玉笙无觅处，青烟低度小䵩黄。楚天四月熟黄梅，云雨年年会早来。日夜不堪江上客，寂寥惟有掌中杯。酒醒萧索桃花坞，云冷玉屏诗思苦。杨柳风清燕子低，幽轩帘捲黄昏雨。
盐城初夏，雨中诵“不知春去几多时，纱窗几点黄梅雨”之句，用赋十四首·其一
作者：赵完璧
朝代：明

雨中红瘦空肥绿，强把馀香留寸曲。酒酣陡觉壮前春，为问来春还胜不。
盐城初夏，雨中诵“不知春去几多时，纱窗几点黄梅雨”之句，用赋十四首·其七
作者：赵完璧
朝代：明

正是桑榆陶写时，客中丝竹愧羲之。淮南四月风和雨，尽日垂帘独赋诗。
盐城初夏，雨中诵“不知春去几多时，纱窗几点黄梅雨”之句，用赋十四首·其三
作者：赵完璧
朝代：明

芳菲零落已残春，可惜韶华客邸身。清吏戒严孺子事，旋将狂叟作羁人。
盐城初夏，雨中诵“不知春去几多时，纱窗几点黄梅雨”之句，用赋十四首·其九
作者：赵完璧
朝代：明

连朝风雨度沧江，接地烟云暗海邦。王事沈郎仙棹迥，白头半夜倚寒窗。
盐城初夏，雨中诵“不知春去几多时，纱窗几点黄梅雨”之句，用赋十四首·其二
作者：赵完璧
朝代：明

寂寥粉署少相知，微雨霏霏织暮丝。惆怅故山飞客梦，不堪杨柳唤莺儿。
盐城初夏，雨中诵“不知春去几多时，纱窗几点黄梅雨”之句，用赋十四首·其五
作者：赵完璧
朝代：明

龌龊之畏何首尾，七十馀龄知有几。赏心莫问春去来，秉烛风流自英伟。
盐城初夏，雨中诵“不知春去几多时，纱窗几点黄梅雨”之句，用赋十四首·其八
作者：赵完璧
朝代：明

异乡红紫老春华，故国芳时不在家。柰尔青青数竿竹，天涯风雨伴窗纱。
盐城初夏，雨中诵“不知春去几多时，纱窗几点黄梅雨”之句，用赋十四首·其六
作者：赵完璧
朝代：明

雨落残红晓更多，留春不住柰春何。春来莫遣伤春后，几度春归两鬓皤。
盐城初夏，雨中诵“不知春去几多时，纱窗几点黄梅雨”之句，用赋十四首·其十
作者：赵完璧
朝代：明

疏雨冷风暮复朝，翠林红萼知馀几。十二阑干无限情，锦囊清昼閒焦尾。
盐城初夏，雨中诵“不知春去几多时，纱窗几点黄梅雨”之句，用赋十四首·其十一
作者：赵完璧
朝代：明

儿役王程我拘检，官衙雨渍重门掩。淼围湖水绿千重，不见蓬山青一点。
盐城初夏，雨中诵“不知春去几多时，纱窗几点黄梅雨”之句，用赋十四首·其十三
作者：赵完璧
朝代：明

楚天四月熟黄梅，云雨年年会早来。日夜不堪江上客，寂寥惟有掌中杯。
盐城初夏，雨中诵“不知春去几多时，纱窗几点黄梅雨”之句，用赋十四首·其十二
作者：赵完璧
朝代：明

别将鼓吹慰诗肠，斗酒芳柑傍海棠。调得玉笙无觅处，青烟低度小䵩黄。
盐城初夏，雨中诵“不知春去几多时，纱窗几点黄梅雨”之句，用赋十四首·其十四
作者：赵完璧
朝代：明

酒醒萧索桃花坞，云冷玉屏诗思苦。杨柳风清燕子低，幽轩帘捲黄昏雨。
盐城初夏，雨中诵“不知春去几多时，纱窗几点黄梅雨”之句，用赋十四首·其四
作者：赵完璧
朝代：明

红芳梦里谢春归，白发天涯仍醉去。瞢腾几日未开帘，莓苔绿遍閒吟处。
盐城官署对葵
作者：赵完璧
朝代：明

伟干秾妍冒雨华，粉墙摇曳晚风斜。黄昏小院无人见，孤负年芳独自嗟。
盐城官舍暮雨感怀
作者：赵完璧
朝代：明

暮雨霏霏动客怀，宿云霭霭伴空斋。无端冷气生虚壁，不尽寒声下绿槐。故识梦中挥玉麈，舞衣海上溜金钗。清风自笑无飞翼，满眼烟波奈楚淮。
盐城归迁旧居登楼偶成
作者：赵完璧
朝代：明

白发朱栏快一凭，珠山南跨枕沧溟。烟中浩漫连天浸，云际峥嵘括地青。千古画图诗兴阔，四时风月醉魂醒。蓬瀛不用飞翰去，坐啸青云送暮龄。
盐城新秋即事
作者：赵完璧
朝代：明

凉风吹人七月前，清秋爽气开新鲜。狂雨既过乱藓湿，远山欲瘦孤云连。黄叶萎庭自作舞，青虫吐丝相对悬。稻花飞香海署静，何处老翁来醉眠。
盐城残腊久雪
作者：赵完璧
朝代：明

穷阴晦朔雪毵毵，残腊严凝冷不堪。万里杨花飞漠北，千峰玉笋换江南。画檐琼箸清联阁，古砚玄冰暗透函。羔袖龙钟无那老，月明长夜酒杯酣。
盐城独坐
作者：赵完璧
朝代：明

独坐淮南邑，经年不可禁。囊琴望秋浦，对曰又西沉。
盐城秋夜觉后听雨
作者：赵完璧
朝代：明

分明魂梦到家来，却被閒窗细雨催。栩栩千山随意去，匆匆一榻故飞回。悬泉不浣羁愁恶，长夜难将曙色开。心火不随炉烬灭，倚听寒鼓下楼台。
盐城获双鹤
作者：赵完璧
朝代：明

淮南偶得双仙禽，野人慰我高云心。昔阅沧涯彷佛尽凡格，适尔华亭清绝誇灵音。雪衣六月开烦襟，霞颠一夕来遥岑。昂昂烟华犹在翮，皎皎尘点胡相侵。天风吹酡颜，海月鸣琼琴。尔志九霄远，我怀千古深。世无知己沈幽浔，日斜逢君犹断金。万里终当作遐举，徘徊暂尔狎青林。
盐城送侄怀慎游杭州
作者：赵完璧
朝代：明

壮夫慷慨吴楚游，飞虹浩气湖天浮。我欲从之滞衰骨，风流美事输先筹。束书腰剑觞高楼，北风日夜吹兰舟。片帆望迷残雪浦，孤鸿声断沧烟洲。寒梅三弄出淮水，黄鹤一跨轻扬州。得鱼沽酒风月阔，閒云远水情思悠。丈夫宏图岂鹿豕，乾坤胜概开雄眸。雪涛澎湃江千里，芙蓉秀削峰峦起。海头怒激子胥潮，桥边苔老黄公履。江山人物尽繁华，黄金紫玉何足誇。收来图画寸心曲，赋拟班张五色葩。剡溪尽兴一返艇，锦城虽乐终还家。椒盘迟尔起颂花，华灯焰焰醺紫霞。春宵客梦惊天涯，悬河慰我卧游赊。
盐城闻促织
作者：赵完璧
朝代：明

忽闻鸣促织，应自感清秋。花底来何暮，风前听未休。异乡人不寐，故里思难酬。骨肉经年别，湖天回白头。
盐署不寐
作者：赵完璧
朝代：明

楼头鹤鼓四更挝，枕上蝶飞不到家。风透紫绡凉若水，露浓催织静生哗。诗因苦思听残漏，灯为无眠数落花。夜夜竹窗缘底事，碧云看尽楚天涯。
盐署凭高晚望
作者：赵完璧
朝代：明

北望沧茫眼欲迷，碧峰斜日晚悽悽。烟光度鸟白还没，水色连天青更低。千里秋颜吾已老，万山云树思堪题。曾耽曲蘖沧江外，不醉阑干玉署西。
盐署闻丘月林擢赴南太常舟过宝应遣送
作者：赵完璧
朝代：明

闻道飞帆楚水秋，碧云深署奈羁愁。参差鸿雁违青眼，咫尺烟波滞白头。八月仙槎天上客，十年情思海边楼。青灯莫慰江湖夜，新墨淋漓送綵舟。
睡起
作者：赵完璧
朝代：明

寂寂清轩老病身，閒情无赖写无因。日长翻为琴书累，恰度华胥意兴新。
硖石
作者：赵完璧
朝代：明

昔闻硖石崄，此日度应难。烟洞深无极，云梯不可干。人从天上落，树向井中看。空翠茫茫里，征衣暗浥寒。
碧沟战场
作者：赵完璧
朝代：明

微雨晓初歇，阴烟过战场。悲风翻野蔓，流水咽荒塘。枯骨生新藓，残魂断故乡。谁输全胜策，干舞念虞皇。
禽言
作者：赵完璧
朝代：明

水儿水儿，穿云呼雨今何之。连天秋水苗巳稀，汝慰何多民何其。
秋夜
作者：赵完璧
朝代：明

凉月叫残蟋蟀，西风落尽梧桐。满耳秋声不寐，寂寥延伫庭中。
秋夜
作者：赵完璧
朝代：明

秋色愁人夜不眠，鸣蛩四壁意萧然。小窗影落松檐月，虚室寒生竹户烟。巧伪向人今有腼，文章憎命古无缘。平生合恨谋生拙，坐遣白头愧少年。
秋夜听雨小饮二首
作者：赵完璧
朝代：明

坐听微雨夜如何，小饮秋堂乐意多。脸上酡颜忘白发，杯中灯影晃金波。高台魏女空挥泪，片石羊公久自磨。今古滔滔春浪涌，一回长叹一高歌。莫教烦恼心常累，曾悟空门水不波。万古此生真可惜，百杯良夜岂为多。逐臣自笑山林僻，幽室还宜风雨过。纵酒放歌今不乐，寒蛩昏晓欲如何。
秋夜听雨小饮二首·其一
作者：赵完璧
朝代：明

坐听微雨夜如何，小饮秋堂乐意多。脸上酡颜忘白发，杯中灯影晃金波。高台魏女空挥泪，片石羊公久自磨。今古滔滔春浪涌，一回长叹一高歌。
秋夜听雨小饮二首·其二
作者：赵完璧
朝代：明

莫教烦恼心常累，曾悟空门水不波。万古此生真可惜，百杯良夜岂为多。逐臣自笑山林僻，幽室还宜风雨过。纵酒放歌今不乐，寒蛩昏晓欲如何。
秋怀回文
作者：赵完璧
朝代：明

寒烟淡点乱山青，眺远伤怀老渤溟。湍急落声风拂树，雁飞涵影渌开萍。干侵冷月宵吟苦，壁诉哀蛩暮酒醒。残调古琴横竹石，兰芳叹寂伫孤亭。
秋日兴教寺
作者：赵完璧
朝代：明

古寺青林外，轻车白日斜。秋怀开野色，午茗惬僧家。山鸟清吟兴，云松静物哗。禅关醒俗梦，坐晚意犹赊。
秋日出西直门
作者：赵完璧
朝代：明

秋日游晴旷，西风被面凉。征袍红叶满，羸马白沙长。曲水惊閒鹭，荒池度野芳。碧峰千万点，一望慰愁肠。
秋日署閒即事
作者：赵完璧
朝代：明

玉署高风镇日清，开帘满院绿苔明。凭轩听鹤鸣晴圃，倚杖看云过古城。翠径幽花留晚色，粉墙脩竹撼秋声。居閒不染尘埃迹，同调山翁匿姓名。
秋日雨霁病况萧然庭下閒适
作者：赵完璧
朝代：明

雨后新凉不自持，枯藤支去绕寒篱。龙钟老鹤秋风劲，寂寞閒庭落日迟。把酒颓龄心易醉，看花满眼鬓成丝。梦中日月笼中鸟，犹自蹉跎访药期。
秋晚
作者：赵完璧
朝代：明

孤城秋老欲黄昏，扶杖閒阶踏藓痕。芳咀落英来砌畔，吟听促织傍篱根。微风病叶先投地，斜日寒烟半在门。诗景满庭人独倚，飞鸿送尽水南村。
秋波
作者：赵完璧
朝代：明

翠湖初落熨晴波，明媚秋生奈尔何。金雁月辉珠未稳，玉台云散镜初磨。霜红密意盈盈度，银浦幽情脉脉多。几许清光无限恨，姑苏一瞬罢吴歌。
秋闺思
作者：赵完璧
朝代：明

西风凄凄木叶下，凉月皎皎抱君思。思君见君一相慰，梦回不如无梦时。
竹韵
作者：赵完璧
朝代：明

幽响萧萧隔座回，秋声遥送楚湘来。惊风满院清如许，度霭閒窗静可猜。琼佩人归明月下，绿琴调合碧云隈。高斋剩有衔杯趣，七子襟怀旷古开。
笼鸟叹
作者：赵完璧
朝代：明

山鸟胡不幸，罹此樊笼中。啄不获野田，栖不及深丛。梳翎背旭日，垂翅当寒风。徒抱旷逸怀，侧目云霄鸿。祇缘笙簧音，乃滞幽囚穷。嗟嗟耳目娱，盍以物我通。
简吴兴谢生
作者：赵完璧
朝代：明

康乐清风费梦思，敢题凡鸟到门时。瑶华日仰今何暮，玉树云停迥未期。半夜丝桐还自贮，平生尘榻为谁私。碧窗看尽沧溟月，寥落燕山浊酒卮。
红叶题情图
作者：赵完璧
朝代：明

潺潺御水出重关，空复题红信不还。薄命谁云秋叶似，争如随水到人间。
纵舟张家湾
作者：赵完璧
朝代：明

早解云边缆，初归海上宾。双凫冲翠霭，孤鹤出红尘。回首燕台月，离情汉苑春。雨昏留别浦，沽酒暂相斟。
翟家嘴感怀
作者：赵完璧
朝代：明

老妻海上肠应断，弱子河西泪满襟。独向关山对明月，离怀三处总伤心。
翟家嘴道中
作者：赵完璧
朝代：明

高山崭岩，冰溪冱结。北风凛如，同云雨雪。太荒阴烟，飞鸟欲绝。仆夫恍然，征车未辍。前途何依，想望天阙。怆彼东溟，我心已折。
自伤二首
作者：赵完璧
朝代：明

幻身千古尽凋残，是几登仙几涅槃。迷境难开千眼相，衰颜谁驻九还丹。晚来岁月惊如掷，老去情怀澹自酸。冥造不须愁里误，酒杯端合强追欢。同游渐损逝川波，病体支离奈老何。甲子已周仍有几，春秋过盛亦无多。仙凡枘凿终难合，海岳沈迷岂易磨。学道未成双鬓雪，悠悠人事日蹉跎。
自伤二首·其一
作者：赵完璧
朝代：明

幻身千古尽凋残，是几登仙几涅槃。迷境难开千眼相，衰颜谁驻九还丹。晚来岁月惊如掷，老去情怀澹自酸。冥造不须愁里误，酒杯端合强追欢。
自伤二首·其二
作者：赵完璧
朝代：明

同游渐损逝川波，病体支离奈老何。甲子已周仍有几，春秋过盛亦无多。仙凡枘凿终难合，海岳沈迷岂易磨。学道未成双鬓雪，悠悠人事日蹉跎。
舟中夜雨
作者：赵完璧
朝代：明

细雨江风晚，萧条落小舟。一身千里外，百虑五更头。水绕还乡梦，云凝去国愁。沈沈不知晓，一雁叫寒洲。
艾山晚归
作者：赵完璧
朝代：明

斜日亭亭石径归，秋风飒飒捲征衣。林声度晚醒残酒，山气生寒下翠微。黄菊暂留乌帽去，落霞遥逐断鸿飞。苍茫犹自馀清兴，新月依人弄夕晖。
芍药
作者：赵完璧
朝代：明

一枝红药紫峰前，半出青丛露未乾。脂粉不缘妆镜晓，尘凡适偶玉台寒。芳姿苦惜忘斑鬓，清赏长将倚画栏。锦瑟无声终日醉，黄昏犹约隔年看。
茨菰花
作者：赵完璧
朝代：明

忽讶秋风玉，由来冰雪姿。孤光明绿苇，独秀出污池。宠谢华堂剪，閒依野钓丝。清芬烟水外，不受一尘欺。
草露
作者：赵完璧
朝代：明

漙漙草上露，珠玑明日华。岂不照青眼，须臾良可嗟。
落叶
作者：赵完璧
朝代：明

霜冷风清绿已休，纷纷黄紫总惊秋。僧廊凌乱无人扫，江国萧条剧客愁。山麓一空天际阔，纱窗终夕雨声悠。青娥岂是无情物，剥复真机不自由。
落日
作者：赵完璧
朝代：明

落日崦嵫外，新蟾粉蝶边。严扉栖暮霭，悲角调霜天。倦点灯前易，徐调膝上弦。酒醒无限恨，头白梵钟前。
落日二首
作者：赵完璧
朝代：明

碧簟凉生惬日斜，胭脂飞满玉阶花。幽閒帘捲汀烟紫，遥送轻鸥过海涯。古木阴阴独据床，微风飒飒暗生凉。馀酣清眺暮云尽，万点碧山秋兴长。
落日二首·其一
作者：赵完璧
朝代：明

碧簟凉生惬日斜，胭脂飞满玉阶花。幽閒帘捲汀烟紫，遥送轻鸥过海涯。
落日二首·其二
作者：赵完璧
朝代：明

古木阴阴独据床，微风飒飒暗生凉。馀酣清眺暮云尽，万点碧山秋兴长。
蕉声
作者：赵完璧
朝代：明

繁諠庭下卒难收，风雨番番可自由。朱箔不堪云悄悄，绿窗无柰夜悠悠。绮罗萃蔡惊初度，金石琤锵听未休。独倚珊瑚向残漏，不成蝴蝶恼庄周。
虹
作者：赵完璧
朝代：明

逸势翩翩挂海头，神光烨烨炫人眸。长桥朗跨蓬瀛迥，美锦谁缠醉舞休。银釜云平从痛饮，玉人烟际暂淹留。斜阳相送天涯暮，拟破巫阳一夜愁。
蛩声
作者：赵完璧
朝代：明

清秋何事此悲蛩，散入尘寰恨不同。旧国荒榛寒雨里，古陵衰草夕阳中。沉沉庭院残更月，寂寂楼台落木风。无奈年年苦相值，是谁沉醉在笙镛。
行路难怀慎侄自盐邑将浙游不狎乘舟眩晕病归戏作
作者：赵完璧
朝代：明

吴山迢迢几千里，北人不狎南中水。孤舟一叶浪吞天，风帆激雪云中起，残魂零落波心里。洄流俯瞰头目旋，山移岸转何时巳。昏然混沌之九天，颓然沈迷于九渊。仲子哇出心与肝，庄舄长吟夜不眠。甘息风尘机，慰我方寸地。履险不如夷，未必江湖利。石尤风急棹空回，兴尽何须苦复催。三日淹淫一日来，卢医一笑非其灾。孤城半夜惊鱼钥，严牙灯火吹残角。昨日远游今日归，偶尔沈痾倏尔豁。古来声利山水间，凿空万里将何堪。岂图坎坷还平湍，举足世路俱间关。行路难，良可叹。
西台狱中简杨椒山
作者：赵完璧
朝代：明

北风沉漏夜如年，辗转愁人独不眠。颓壁浓霜寒冽冽，破窗残月冷娟娟。故乡有梦人千里，病骨谁怜雪满颠。垂老自嗟还自笑，飞鸿谁复慕江天。
西山
作者：赵完璧
朝代：明

行西山，行苦难，去去愁无端。盘盘朝还暮，登顿凋朱颜。孤云巉岩不可攀，羊肠诘曲天漫漫。车轮摧尽马蹄缺，颓年病骨伤心酸。风霾暗黄日，妖鸟哀林峦。豺虎昼纵横，行人恣饥餐。艰哉此行良可叹，拊膺摧折心与肝。沧溟何在生羽翰，白云石上垂纶竿。
西庄晚归
作者：赵完璧
朝代：明

岭头旋旆已斜阳，十里山城缓不忙。酒向晚风消未得，诗从野色兴偏长。川横白鸟烟光暮，潮拥沧波海气凉。鸿雁冥冥谁得慕，朝来暮去水云乡。
西庄晚归十韵
作者：赵完璧
朝代：明

褰帷一东望，溟海正苍然。浪激潮头雪，山涵浦外烟。蓬瀛迷落日，蛟蜃幻长川。孤鸟飞还没，归云暗欲连。偶来逸清兴，胜览脱尘缘。景入仙源晚，神游霞际天。短柯情自在，一苇梦相牵。慨古超尘外，嗟今老目前。不成黄鹤客，深愧綵毫篇。片片轻鸥下，悠悠祗对眠。
观泉图
作者：赵完璧
朝代：明

悬泉高挹九天回，雪瀑虹飞尘抱开。合笑徇名徒洗耳，洒然何似洗心来。
观诸陵有感
作者：赵完璧
朝代：明

人间富贵只如斯，地下英魂莫自痴。两汉风流秋寂寂，二秦功业草离离。丘陵何用千年计，指点空令万古悲。西饿匹夫今不见，高名竟与首阳夷。
诸城道中
作者：赵完璧
朝代：明

孤村酒尽促征鞍，急景凋年道路难。四野荒烟迷客望，半山残雪迫人寒。孤依玄鹤林间唳，百中青骹草际餐。冉冉危冈下馀映，马啼何处说辛酸。
读朱淑贞吊林和靖二绝因用韵偶成
作者：赵完璧
朝代：明

婺女躔分处士星，楚波宋焰有馀清。何缘红粉孤山吊，技痒千名岂令名。十二栏干肠断时，鸾凰失意却缘诗。不将化石心应老，犹向诗人吊古祠。
读朱淑贞吊林和靖二绝因用韵偶成·其一
作者：赵完璧
朝代：明

婺女躔分处士星，楚波宋焰有馀清。何缘红粉孤山吊，技痒千名岂令名。
读朱淑贞吊林和靖二绝因用韵偶成·其二
作者：赵完璧
朝代：明

十二栏干肠断时，鸾凰失意却缘诗。不将化石心应老，犹向诗人吊古祠。
谢吕乾斋佥宪故人见过
作者：赵完璧
朝代：明

苍唐草树惨高秋，海上民风殊可忧。赤县恩光宣魏阙，碧烟旌旆达瀛洲。九霄鸾凤欣青眼，十载江山尽白头。岂有芳声驻车马，故人雅意自绸缪。
贺吴司训荣膺台奖
作者：赵完璧
朝代：明

妙简蓬瀛适可亲，风流儒雅更无论。玄机秘启青藜夜，大造潜回绛帐春。桃李门前新雨足，弦歌海上古风淳。明时岂负旌贤宠，会见霜台荅紫宸。
赠江龙所别驾署胶
作者：赵完璧
朝代：明

风流文藻挹英贤，綵笔通灵有异传。冀北群空还自负，汉南独步更谁先。沧溟治绩曾无右，青史勋名不道前。垂老会逢今日盛，相忘夔契醉尧天。
赠王碧溪太守
作者：赵完璧
朝代：明

晋鲁勋名夙所钦，朱幡适慰海之滨。苍生旷被岐风旧，白首重看汉吏新。妙简无私遭圣主，催科有政属能臣。虎牢晚托重关险，犬吠生釐拟诵频。
赠许空石解元刺史贵南
作者：赵完璧
朝代：明

荆识今何幸，萍踪亦可怜。声光齐鲁外，俊逸汉唐前。塞日孤城暮，蛮烟万里天。何当一朝宠，相慰五云边。
赵烈妇
作者：赵完璧
朝代：明

玉委鸿毛何太轻，天常蚤已独分明。破来蛱蝶人间梦，合去鸳鸯地下情。斑雨恨遗湘竹泪，紫箫凄断凤台声。谁将银笔清风下，不为衰颓著令名。
辛酉寒食同春泉兄小饮
作者：赵完璧
朝代：明

暝扫春云宴小堂，孤城海月正苍苍。清风拂夜侵帘冷，红雨飘烟入户香。人静竹窗犹共语，酒酣花萼好同床。良宵且莫抛春梦，曾向寒原听白杨。
过苏州
作者：赵完璧
朝代：明

云锦乘风吴水头，繁华满眼过苏州。青楼帘箔烟花暖，画舫笙箫潋滟浮。薄雾山钟惊市晚，斜阳渔笛使人愁。孤舟对酒不成醉，明月胥门坐未休。
过西岩寺山
作者：赵完璧
朝代：明

陟彼东巘，寒云苍苍。驱我轩车，险阻且长。猿猴我戏，虎豹我当。冰雪蔽途，顾望斜阳。左攀双辀，右怂干将。奋然万里，以趋康庄。
送丘月林制阕还京
作者：赵完璧
朝代：明

故人北上黄金台，烟花春暖沧溟隈。荒山人远不相送，仙尘望绝空徘徊。十载朝廷慰如渴，九天雨露欣重回。岩廊拟翼明圣绩，烟波一竿何快哉。
送刘春台太守朝京
作者：赵完璧
朝代：明

朝天旌节海边来，残雪荒亭送玉杯。风树有情弦管外，莺花如梦水云隈。翠麟烟霭瞻尧日，丹扆勋名陋汉才。雕鹗不堪林石思，旋将霖雨过蓬莱。
送姜省吾少参驻抚商州
作者：赵完璧
朝代：明

人去三秦地，花飞四月天。离魂销别浦，断霭暗前川。美政酬明主，芳声茂昔贤。商山兼吏隐，清暇抱琴眠。
送张莼江太守擢贰南安
作者：赵完璧
朝代：明

风正沧溟白鹢轻，东山翻仰大江名。紫泥有宠凭谁借，赤子无缘空复情。身世百年揖隽杰，口碑千古自分明。青钱那复期君一，为祝高门觊后生。
送慎修儿还任兵曹
作者：赵完璧
朝代：明

好去神京奉圣王，休随儿女恋高堂。双藜斜日犹强健，百亩终年足稻粱。有宠自天皆雨露，无能报国祗纯良。兵权缪与期前美，老拟营丘乐未央。
送李亨庵太守擢贰河间二首
作者：赵完璧
朝代：明

赤夏辞东何处游，五云直北是瀛洲。华胥梦破孤城月，玄朔情违一叶舟。白雪俄惊调沧海，綵毫无计侍清秋。幽岩莫逆佳期在，早晚霜台慰别愁。翠霭银塘红蓼花，玉人青镜送仙槎。山光怅别孤云暮，帆影关情落照斜。五马春归漳水际，孤鸿秋断海天涯。何郎无奈瓜期早，坐遣清风去思赊。
送李亨庵太守擢贰河间二首·其一
作者：赵完璧
朝代：明

赤夏辞东何处游，五云直北是瀛洲。华胥梦破孤城月，玄朔情违一叶舟。白雪俄惊调沧海，綵毫无计侍清秋。幽岩莫逆佳期在，早晚霜台慰别愁。
送李亨庵太守擢贰河间二首·其二
作者：赵完璧
朝代：明

翠霭银塘红蓼花，玉人青镜送仙槎。山光怅别孤云暮，帆影关情落照斜。五马春归漳水际，孤鸿秋断海天涯。何郎无奈瓜期早，坐遣清风去思赊。
送江龙所通府署州西还
作者：赵完璧
朝代：明

荒城岁晚事多违，无奈悲风送客归。鸿雁数声留远思，海山千里尚馀辉。春觞漫酌聊相赠，冬日遄飞不可依。霖雨无私更何地，东人空有泪沾衣。
送温玉斋三尹擢典鲁藩
作者：赵完璧
朝代：明

一杖清秋且未归，锦帆先送楚云飞。高风旷世惊青眼，落日遥岑隔翠微。江国有情人去后，客怀无计雁来稀。王门久负云和曲，此日淮南正可依。
送王冠峰分教舒城
作者：赵完璧
朝代：明

鲁铎声残马帐开，淮南生色向春雷。匡时礼乐从周典，复古文章陋汉才。丹桂天涯寻旧约，碧桃雨后试新栽。龙泉晚效秋江捷，得意清联玉笋回。
送管励山进士尹六合
作者：赵完璧
朝代：明

夷吾秋晚之江左，鲍叔情深■水头。百里苍生明主意，万山青霭故人愁。弹琴更有昔人兴，鸣凤终看盛世休。衰柳西风一杯酒，好将忠赤答旁求。
送范惠泉地曹南守浒关
作者：赵完璧
朝代：明

别送沧江渺，怜分青海情。楚天春草合，吴水暮烟平。萝月清无寐，丝桐秘不声。关山劳望迥，报绩计仙程。
送陈肖玉长教擢教楚藩
作者：赵完璧
朝代：明

胡为孤奇姿，觏此青海曲。玄简如有情，纲常僻邑鹄。朱丝返淳元，綵笔振颓俗。霢霂膏幽兰，剞劂试良玉。炫日夭桃崇紫霞，凌风瑶笋超贞华。楚淮弦诵春无涯，龙门蟾窟文泽赊。歘有紫泥书，仰翥丹霄凤。潇湘杳灵翰，琬琰破尘梦。怅惘湖水春，索寞山阳弄。挹之不可留，濒溪薄相送。青青杨柳摇碧波，孤帆万里情如何。醁？一酌强君酡，青萍三尺为君磨。江空岁晚目力短，霜寒秋老雁无多。荒城银烛坐风雨，春晖紫府迷笙歌。陈琳负伟才，仲舒抱俊策。银纪湘东豪，仙集淮南客。梁园授简空陈编，巫台梦思俱云烟。风流儒雅怀千年，壮图此日辉前贤。
送陈肖玉长教擢教楚藩
作者：赵完璧
朝代：明
体裁：古风

胡为孤奇姿，觏此青海曲。玄简如有情，纲常僻邑鹄。朱丝返淳元，綵笔振颓俗。霢霂膏幽兰，剞劂试良玉。炫日夭桃崇紫霞，凌风瑶笋超贞华。楚淮弦诵春无涯，龙门蟾窟文泽赊。歘有紫泥书，仰翥丹霄凤。潇湘杳灵翰，琬琰破尘梦。怅惘湖水春，索寞山阳弄。挹之不可留，濒溪薄相送。青青杨柳摇碧波，孤帆万里情如何。醁�一酌强君酡，青萍三尺为君磨。江空岁晚目力短，霜寒秋老雁无多。荒城银烛坐风雨，春晖紫府迷笙歌。陈琳负伟才，仲舒抱俊策。银纪湘东豪，仙集淮南客。梁园授简空陈编，巫台梦思俱云烟。风流儒雅怀千年，壮图此日辉前贤。
逆前韵
作者：赵完璧
朝代：明

出门何处可容身，梦里乾坤莫认真。晋楚豪华浑不见，阮刘寂寞更能斟。在天富贵应难必，到手壶觞自可亲。月夕花朝从我好，合期共醉百馀旬。
道见饥民扫拾草子
作者：赵完璧
朝代：明

渺渺荒原雪欲残，穷民无计扫凝寒。置锥无地周田坏，潦水滔天舜帝难。囷簏已空犹菜色，簸扬何日足饥餐。散金不解书生策，徒向陈红发浩叹。
道遇寒食忆宋之问马上逢寒食句五咏其韵
作者：赵完璧
朝代：明

鞦韆女儿桃李下，柳外行人驻征马。骄马嘶风桃李香，愁人落日云平野。东风浩浩吹平旷，红泪纷纷号冢上。满地梨花春又来，松楸海上悽行况。荒村寒食雨濛濛，柳拂娇青桃欲红。山馆留连聊把酒，佳时尘世苦难逢。云外乌衣怯晓寒，花间杜宇泣春残。冷风疏雨行不得，南陌清光自可叹。小雨清明烟火熄，寒茶冷酒强饮食。云冥家远野草青，尽日相逢不相识。
道遇寒食忆宋之问马上逢寒食句五咏其韵·其一
作者：赵完璧
朝代：明
体裁：七言绝句

鞦韆女儿桃李下，柳外行人驻征马。骄马嘶风桃李香，愁人落日云平野。
道遇寒食忆宋之问马上逢寒食句五咏其韵·其三
作者：赵完璧
朝代：明

荒村寒食雨濛濛，柳拂娇青桃欲红。山馆留连聊把酒，佳时尘世苦难逢。
道遇寒食忆宋之问马上逢寒食句五咏其韵·其五
作者：赵完璧
朝代：明

小雨清明烟火熄，寒茶冷酒强饮食。云冥家远野草青，尽日相逢不相识。
道遇寒食忆宋之问马上逢寒食句五咏其韵·其四
作者：赵完璧
朝代：明

云外乌衣怯晓寒，花间杜宇泣春残。冷风疏雨行不得，南陌清光自可叹。
道遇寒食忆宋之问马上逢寒食句五咏其韵道遇寒食忆宋之问马上逢寒食句五咏其韵·其二
作者：赵完璧
朝代：明
体裁：七言绝句

东风浩浩吹平旷，红泪纷纷号冢上。满地梨花春又来，松楸海上悽行况。
郭城驿道中
作者：赵完璧
朝代：明

塞雁惊斜日，边沙捲北风。敝舆山雾里，冷饭驿亭中。黄草连云暗，青峦带雪丛。壮怀元不老，犹慕伏波翁。
都城冬夜不寐感怀
作者：赵完璧
朝代：明

雪霁清宵迥未明，宫城漏结断寒更。鸣风窗纸惊残梦，如水衾稠冷宦情。三径已荒人未去，尺书久滞雁无声。衰年犹自甘勤动，升斗如何不解轻。
都城冬夜醉眠
作者：赵完璧
朝代：明

霜满珠帘月满天，凤城挝鼓夜悠然。风尘宦况淡于水，山海归心急似弦。一醉清宵冥世态，五更银烛揽愁眠。蓼虫合是忘辛物，白首衰颓恨未前。
都城冬日公出同杨东川寅丈宿僧舍二首
作者：赵完璧
朝代：明

冬夜宿僧房，萍踪觏帝乡。松风韵骚屑，窗月照苍凉。不寐清宵短，论文雅谊长。谁怜沈伯起，相与慰壶觞。僧寺清无极，羁臣愁未涯。月明寒吠犬，风静夜啼鸦。心苦仍依国，魂飞不到家。悲歌逢义士，弹铗和京华。
都城冬日公出同杨东川寅丈宿僧舍二首·其一
作者：赵完璧
朝代：明

冬夜宿僧房，萍踪觏帝乡。松风韵骚屑，窗月照苍凉。不寐清宵短，论文雅谊长。谁怜沈伯起，相与慰壶觞。
都城冬日公出同杨东川寅丈宿僧舍二首·其二
作者：赵完璧
朝代：明

僧寺清无极，羁臣愁未涯。月明寒吠犬，风静夜啼鸦。心苦仍依国，魂飞不到家。悲歌逢义士，弹铗和京华。
都城西望湖亭
作者：赵完璧
朝代：明

云外下长坂，湖南过小亭。寒泉冷石窦，细草暗沙汀。骇鹭开青霭，游鱼破翠萍。钓矶来暂息，波影俗怀醒。
都城西香山寺
作者：赵完璧
朝代：明

独宿香山正寂寥，凭谁诗酒纵良宵。槛前山色千年画，枕上泉声半夜潮。风雨满天剧愁思，乾坤无地作逍遥。翠微梦破红尘去，清景曾教负圣朝。
都城送栾岱沧进士尹溧水
作者：赵完璧
朝代：明

相逢忽复别，羁客不胜情。衰柳高秋晚，寒山淡日明。歌残春酒尽，帆远暮潮生。何慰潘郎梦，芳声达凤城。
都城闻西郊阅武
作者：赵完璧
朝代：明

金郊月落促战鼓，壮士喊声怒如虎。将台百尺高入云，北风寒透将军股。
重阳
作者：赵完璧
朝代：明

佳节际重阳，西风野日黄。鸣鸿云外度，细菊目前香。遣兴诗从拙，冲愁酒放狂。独醒还独醉，尘俗默低昂。
野人鬻鹤
作者：赵完璧
朝代：明

何事皋禽絷野狂，云霄仙格堕尘乡。儿童白日骇心眼，肉食黄金议豕羊。雪羽投人混鸡鹜，青泉得意笑林塘。瑶池万里嗟残梦，灵囿千年空断肠。
野鹤
作者：赵完璧
朝代：明

野鹤集沙渚，悠悠向晓阳。长鸣寒野阔，振翼海天茫。仙格违尘俗，閒身足稻粱。好随王子去，已与卫轩忘。
金井
作者：赵完璧
朝代：明

小铺金井碧粼粼，琼玉参差照眼新。花落清防俗客至，苔生喜趁绿钱匀。月明细浪声沉夜，雨霁如筛净脱尘。醉向晚风从健倒，摩挲惊汝莫相嗔。
金身范蠡
作者：赵完璧
朝代：明

报国忠良义自深，几微早已见君心。金身却恨功成去，不去终难保似金。
閒坐
作者：赵完璧
朝代：明

幽人无事坐虚堂，小院风清日正长。芳圃雨晴翻紫药，短墙云静倚脩篁。红尘车马迷清昼，金谷笙歌共夕阳。多少欲閒閒未得，一般深味满诗肠。
问僮
作者：赵完璧
朝代：明

碧纱离离清影开，青僮扫花来玉阶。隔窗朝朝数相问，阴晴一夕不易猜。
闻喜五咏 其一 飞报捷音
作者：赵完璧
朝代：明

痴儿谬附黄金榜，阿祖今酬素日心。六纪桂香承杏苑，十年云路到琼林。禹门雷吼蛟龙化，魏阙风飞海岱音。垂老不知天地报，壮怀记取慎清勤。
闻喜五咏 其三 胪传丹陛
作者：赵完璧
朝代：明

瑞腾烟霭溢彤庭，仙御旌幢拂曙星。千载龙飞云雨合，九宵綍下姓名馨。黄金台上天恩渥，玄锡人间晓梦醒。济济凤麟辉日月，儿曹忝窃庆周宁。
闻喜五咏 其二 临轩策试
作者：赵完璧
朝代：明

太平天子肃临轩，广辑英贤慎采言。金殿日明春昼永，翠帘烟捲御香翻。凤鸾际运鸣时盛，豚犬倾愚答圣恩。野叟愧无今日训，早期董贾此回论。
闻喜五咏 其五 荣释褐衣
作者：赵完璧
朝代：明

褐衣本自草莱衣，圣主登崇革贱微。野水烟裾迥佩玉，云山芝袖谢牙绯。春风文炳于菟变，化日仪瞻綵凤飞。一介宠光何所报，仲山衮补勉归依。
闻喜五咏 其四 宴赐琼林
作者：赵完璧
朝代：明

琼林赐宴平生慕，粲子何知此日荣。玉斝碧桃穷日醉，宫花绿鬓袅烟轻。恩光沧海三千里，人在瑶台十二城。遥想逢山归路晚，新郎箫鼓竞相迎。
闻喜五咏·飞报捷音
作者：赵完璧
朝代：明

痴儿谬附黄金榜，阿祖今酬素日心。六纪桂香承杏苑，十年云路到琼林。禹门雷吼蛟龙化，魏阙风飞海岱音。垂老不知天地报，壮怀记取慎清勤。太平天子肃临轩，广辑英贤慎采言。金殿日明春昼永，翠帘烟捲御香翻。凤鸾际运鸣时盛，豚犬倾愚答圣恩。野叟愧无今日训，早期董贾此回论。瑞腾烟霭溢彤庭，仙御旌幢拂曙星。千载龙飞云雨合，九宵綍下姓名馨。黄金台上天恩渥，玄锡人间晓梦醒。济济凤麟辉日月，儿曹忝窃庆周宁。琼林赐宴平生慕，粲子何知此日荣。玉斝碧桃穷日醉，宫花绿鬓袅烟轻。恩光沧海三千里，人在瑶台十二城。遥想逢山归路晚，新郎箫鼓竞相迎。褐衣本自草莱衣，圣主登崇革贱微。野水烟裾迥佩玉，云山芝袖谢牙绯。春风文炳于菟变，化日仪瞻綵凤飞。一介宠光何所报，仲山衮补勉归依。
闻慎修两台交荐
作者：赵完璧
朝代：明

顾我寡昧子，庸庸何所长。祇有一寸心，可以昭夜光。藏息良有由，持赠美人傍。念此蹇修理，爱惜以崇芳。
闻蛩
作者：赵完璧
朝代：明

疏帘玉露冷，深院候蛩鸣。切切寒如诉，悠悠夜几更。半窗山月白，一榻竹风清。秋色竟何意，愁人自有情。
闻蝉
作者：赵完璧
朝代：明

清响疏桐向夕流，年年一度使人愁。白头已尽惊如雪，又被催人鼓缶游。
闻试沧海遗珠感赋
作者：赵完璧
朝代：明

精英夙自结骊龙，明月清光重海东。拟破幽昏当暮夜，合增辉彩向琼宫。沉泥沧浦知谁惜，按剑朱门总未逢。安得高风来象罔，便应长价到隋公。
阅阎铎斮胫河之作用韵感赋
作者：赵完璧
朝代：明

当年斮胫剧相看，股慄行人阻晓湍。莫笑行人行不得，不知天步已艰难。
阌乡道中
作者：赵完璧
朝代：明

六十颓龄独可叹，五千馀里一微官。河临断岸魂应断，径入寒岩胆亦寒。白雁关心秋杳杳，黄尘吹面日漫漫。篱英烂漫情如失，岭树迢遥兴欲阑。
阻雨安宁寨
作者：赵完璧
朝代：明

小雨阻孤村，千山云雾昏。方舟系枯柳，落日傍柴门。飒飒蒹葭冷，悠悠蟋蟀频。疏灯照秋夜，欹枕自惊魂。
隆庆丁夘八月九日感怀二首
作者：赵完璧
朝代：明

八月九日天气清，同文四海试群英。蟾宫愧我昔年志，蚕食看人此际声。江左朱衣非是梦，海边丹凤拟先鸣。白头已误青袍拙，奕世科名觊后生。壮图曾此泪沾衣，老向人间混是非。得失功名春梦断，古今荣利露华晞。身归大块茫茫眇，心向空门种种稀。莫说风檐争寸晷，且将杯酒送斜晖。
隆庆丁夘八月九日感怀二首·其一
作者：赵完璧
朝代：明

八月九日天气清，同文四海试群英。蟾宫愧我昔年志，蚕食看人此际声。江左朱衣非是梦，海边丹凤拟先鸣。白头已误青袍拙，奕世科名觊后生。
隆庆丁夘八月九日感怀二首·其二
作者：赵完璧
朝代：明

壮图曾此泪沾衣，老向人间混是非。得失功名春梦断，古今荣利露华晞。身归大块茫茫眇，心向空门种种稀。莫说风檐争寸晷，且将杯酒送斜晖。
雨中
作者：赵完璧
朝代：明

冥雨朝还暮，凄风夏作秋。竹光联榻润，苔色上衣浮。古木惊涛转，飞甍瀑布流。清轩人独倚，尽日看浮沤。
雨中桃花
作者：赵完璧
朝代：明

惊风疏雨度新枝，晓裛红妆半不支。含泪有情胡塞别，沐芳无力华清时。胭脂冷湿青烟合，绛雪香沉碧藓滋。帘捲幽轩看不厌，漫漫春浸武陵涯。
雨后夜坐
作者：赵完璧
朝代：明

赤日煎沙苦未休，墨云拖雨倏然收。中天霁魄三更昼，一夕新凉六月秋。深院无人风细细，古槐垂露夜悠悠。坐斜星汉清无寐，酒醒芳庭独自讴。
雨夜
作者：赵完璧
朝代：明

城头落日云重重，倦吏闭门睡正浓。雷雨满天来半夜，定知海上起蟠龙。
雨晓看菊
作者：赵完璧
朝代：明

向晓疏篱看菊黄，夜来微雨沐新妆。西风好待吹云霁，合送清香到玉堂。
雪
作者：赵完璧
朝代：明

朔吹飘飘雪满城，琼飞月瑩眼中明。君看千古兴亡迹，谢馆袁门一样平。
雪
作者：赵完璧
朝代：明
体裁：七言绝句

朔吹飘飘雪满城，琼飞月莹眼中明。君看千古兴亡迹，谢馆袁门一样平。
雪中偶书
作者：赵完璧
朝代：明

瑶霙万里逐风回，漠漠穷阴冷不开。野水冰连龙甲去，海山碧浸玉壶来。八荒旋作残年瑞，三尺仍馀浩劫灰。独倚老松醒醉眼，平原不辨楚王台。
雪中思梅
作者：赵完璧
朝代：明

忆向东风雪几番，小庭寥落玉栏干。暗香何处凌寒度，疏影谁家彻夜看。独弄虞弦春昼静，空馀羌管月明残。金樽彩笔孤清赏，惆怅江云兴未阑。
雪中潘边二老见枉夜归有怀
作者：赵完璧
朝代：明

黯黯山城暮雪天，幽轩解榻集英贤。蓬云寒度潘邠老，竹霭清延边孝先。暖玉醲醺醒紫茗，博山香散拂朱弦。情澜未竭仙舟放，无影月中人不眠。
雪中趋公
作者：赵完璧
朝代：明

半夜红灯踏雪行，北风凛凛玉珂鸣。貂裘被体故仍薄，羔酒冲寒力己轻。千里辛劳成底事，一官衰老笑微名。海边茅屋何时返，金鉔融融睡到明。
霜月
作者：赵完璧
朝代：明

玉魄铅花晚逐飞，素娥青女夜忘归。窥帘暗迫肌生粟，到地明看星射辉。窃药路茫蝉鬓老，拊膺人去蚌珠依。龙墀如水瑶阶滑，争似烟光卧掩扉。
青家驿晓发
作者：赵完璧
朝代：明

肩舆清晓出山城，塞上风烟怆客情。日畔旌旗微有色，霜中鼙鼓暗无声。凝寒割面重裘薄，晚节忘身一羽轻。多病不堪劳远役，羞将药裹伴微名。
青州道中观古冢
作者：赵完璧
朝代：明

荒冢累累春草青，行人指点未分明。英雄寂寞前朝迹，落日东风恨未平。
静宁晓发
作者：赵完璧
朝代：明

晓出静宁郭，山川郁苍苍。初日韬玄霞，凄风下崇冈。铅花肃寒色，岚气昏朝光。山木涵烟古，云泉嗽石凉。我车亦何之，高谊图忠良。日短不遑食，暮夜成仓皇。空谷越营魂，冷候嗟薄裳。遥途力应踬，修坂马玄黄。鸿雁声嗷嗷，望之思渺茫。飘飖迥不见，横涕知几行。
静宁道中用韵寄凌沙太守
作者：赵完璧
朝代：明

霜气晓仍肃，烟花迥未销。龙冰千尺绕，乌景一铛高。同气青天远，孤征紫塞遥。行行不自己，翻恨我车膏。
颓室叹
作者：赵完璧
朝代：明

倥偬七月来济阳，陇西遄驾秋山长。狂风吹雨行不得，潇潇二日云茫茫。中宵乍歇天兵休，奔泉汩汩庭际流。邮亭寥落少人游，我胡偶寄令嗟愁。呼僮秉烛灭复明，一夕再起莫我由。束装三鼓为谁速，歘然颓室非人谋。飞我天涯魂，顾我仙桂子。一榻粉尘泥，二命惊且喜。始以宦走荣，讵知患且并。几为立岩人，幸免刑谷生。挥泪忽盈把，微名灰且轻。樵云钓沧水，安知此阨倾。人生脩短良自命，神禹风波终亦庆。白头老我岂摧残，青春腾踏知何竟。尼父从天亦泰然，豪雄不变山隤前。壮怀落落胡相牵，前途有酒还如泉。
题张平山古山春色图
作者：赵完璧
朝代：明

张生雅抱奈尔尘世何，走笔驱此一段太古之嵯峨。辟开天地不可纪，杳绝人寰知几多。青壁崭岩以直上，幽谷窈窕而莫窥。云澹澹兮空寂，气苍苍而陆离。隐乎清飔浙沥于穷壑，蔼兮幽芬逸泛于危巇。林莽凄旷，悄乎无人。一鸟不鸣，暗泉磷磷。苔老麋鹿迹，烟涵草树春。巢由秘高踪，车马违惊尘。中有金仙之宝刹，浮图隐隐重霄拔。高僧姓字不可闻，钟磬沈沈隔断云。閒情独抚悲氤氲，一生肠断在人群。我忖张子怀，景中情亦偕。龙钟老夷门，霞想终难谐。聊复快写幽旷心，使我亦得展慰挥千金。
题张平山溟海曦阳图
作者：赵完璧
朝代：明

讶此尺素中，沧波拟万顷。是谁为此图，荡漾元无定。此非摹我东溟无际之洪涛，胡为一轮初日停朱影。三山巅，在何处，长烟野雾茫茫去。金光焕射紫霞飞，晴飙歘扫青天曙。不闻天鸡鸣，无复鱼龙惊。但见火轮簸荡，下不可测，潮头绛雪如山倾。烟波迥撼赤城明，扶桑灼烁金鸦轻。一鸟飞，百鸟归，一水耀，万水辉。幽荒寒门开夕霏，长江大河相依稀。虞渊终古不相值，妙造精光随手挥。张公图山复图水，卷首畴昔如豫此。晚年别号偶相符，海惭薄劣山维尔。君负大造资，我非补造才。巍巍君名何可摧，沧波犹笑能尘埃。
风流太守
作者：赵完璧
朝代：明

风流太守饮西家，才自东家日已斜。乐意未央夜未曙，不知门外雪飞花。
饮马长城窟行
作者：赵完璧
朝代：明

饮马长城窟，马渴饮不巳。马饮良易足，我怀当何止。畴昔离故乡，淹淫几万里。明月缺复圆，边声日充耳。精魂绕天涯，日夜邈伊迩。仰天不可呼，归鸿背我起。燕然勒几时，大刀难自揆。一身寄他人，未保生与死。横颐断肠泪，堕落长城水。长城水不竭，离情不终歇。
首夏雨后晓起
作者：赵完璧
朝代：明

列缺奔云裂海山，夜阑雨歇晓开关。修篁睡鹤寒烟紫，小院无人细草斑。啼鸟不来诗兴寂，落花飞尽酒杯閒。苍苔满地抱孤闷，独眺沧溟缥渺间。
高时斋节推署胶事春日简上
作者：赵完璧
朝代：明

九霄旌旆拂春烟，遐域苍生慰所天。关陇豪华辉海岱，伊周声闻达幽燕。青阳化协穷阴后，玉树清依暖吹前。林壑熙熙欢不已，伫看鸣凤五云边。
高玉翁左史见枉用韵赋简五首
作者：赵完璧
朝代：明

夜堂酣若下，春豆荐王馀。酒兴珊珊后，乘龙过太虚。孤云弃朱祓，五柳谢金鱼。萧散风尘外，相将慰索居。山鸟避人飞，丘林遁自肥。不缘黄鹤度，尽日锁烟扉。春残兼暮景，志协怨离居。处处堪乘兴，时时有报书。南极星飞彩，东溟月渐西。青藜扶去晚，伴影度云溪。
高玉翁左史见枉用韵赋简五首·其一
作者：赵完璧
朝代：明

夜堂酣若下，春豆荐王馀。酒兴珊珊后，乘龙过太虚。
高玉翁左史见枉用韵赋简五首其三
作者：赵完璧
朝代：明
体裁：五言绝句

山鸟避人飞，丘林遁自肥。不缘黄鹤度，尽日锁烟扉。
高玉翁左史见枉用韵赋简五首其二
作者：赵完璧
朝代：明
体裁：五言绝句

孤云弃朱祓，五柳谢金鱼。萧散风尘外，相将慰索居。
高玉翁左史见枉用韵赋简五首其五
作者：赵完璧
朝代：明
体裁：五言绝句

南极星飞彩，东溟月渐西。青藜扶去晚，伴影度云溪。
高玉翁左史见枉用韵赋简五首其四
作者：赵完璧
朝代：明
体裁：五言绝句

春残兼暮景，志协怨离居。处处堪乘兴，时时有报书。
鬓上偶见一白
作者：赵完璧
朝代：明

鬓上一茎雪，眼中一点血。万事竟蹉跎，难教心似铁。
鸡冠花
作者：赵完璧
朝代：明

亭亭斜倚玉栏秋，缓带仙妆尘外幽。对日欲酣红晕脸，舞风如意锦缠头。夺炎自惜班姬扇，妒夜还生青女愁。谁把芳姿拟骁健，争妍斗宠一生羞。
鹤林玉露纪王荆公晚归钟山放鱼诗或因刺一绝余亦效次
作者：赵完璧
朝代：明

相业当年负读书，一番新法太迂疏。苍生望绝公孙惠，何事终山学放鱼。
清明道中书怀
作者：赵宗文
朝代：明
体裁：七言律诗

东风道上乱开花，游子偏惊见物华。寒食已过嗟在客，春衣将换忆还家。山城树暗人逾静，野店莺啼日未斜。空约同游与诸弟，今朝犹自各天涯。
竹深处诗
作者：赵宗文
朝代：明
体裁：七言律诗

带雨含烟碧玉枝，萧森偏与静相宜。风生万壑秋无际，月到孤亭客未知。远忆楚山吹笛夜，迥疑湘水泊舟时。此君自昔持高节，长结幽人岁晚期。
送姜公实还汝阳同知是日饮饯至晓始别
作者：赵宗文
朝代：明
体裁：七言律诗

酒醒江馆夜灯微，故旧殷勤不忍违。孤棹近从沧海发，一官独向汝阳归。云开远浦青山晓，霜落空江野树稀。明日相思成两地，西风愁见塞鸿飞。
自挽二首
作者：赵宜生
朝代：明

呜呼骑牛人，汝往一何速。形神如此癯，寿命岂终促。壮岁即抱病，有书不能读。守兹固穷节，不能养亲禄。既无耕种力，靡水与菽。日月忽不掩，今晨当就木。大化已云终，何劳妻子哭。永别竟无归，荒坟草余绿。先辈多达士，后人罔知死。苦为声色迷，蚩蚩竟如彼。我当半百年，已悟此中理。富贵随所望，贫贱随所以。布衣及蔬食，足充诸己。修短自由天，气化返为鬼。哭者何必哀，尔岂不然尔。田横有悲歌，秋风起蒿里。
自挽二首·其一
作者：赵宜生
朝代：明

呜呼骑牛人，汝往一何速。形神如此癯，寿命岂终促。壮岁即抱病，有书不能读。守兹固穷节，不能养亲禄。既无耕种力，靡水与菽。日月忽不掩，今晨当就木。大化已云终，何劳妻子哭。永别竟无归，荒坟草余绿。
自挽二首·其一
作者：赵宜生
朝代：明
体裁：古风

呜呼骑牛人，汝往一何速。形神如此癯，寿命岂终促。壮岁即抱病，有书不能读。守兹固穷节，不能养亲禄。既无耕种力，靡适水与菽。日月忽不掩，今晨当就木。大化已云终，何劳妻子哭。永别竟无归，荒坟草余绿。
自挽二首·其二
作者：赵宜生
朝代：明

先辈多达士，后人罔知死。苦为声色迷，蚩蚩竟如彼。我当半百年，已悟此中理。富贵随所望，贫贱随所以。布衣及蔬食，足充诸己。修短自由天，气化返为鬼。哭者何必哀，尔岂不然尔。田横有悲歌，秋风起蒿里。
自挽二首·其二
作者：赵宜生
朝代：明
体裁：古风

先辈多达士，后人罔知死。苦为声色迷，蚩蚩竟如彼。我当半百年，已悟此中理。富贵随所望，贫贱随所以。布衣及蔬食，适足充诸己。修短自由天，气化返为鬼。哭者何必哀，尔岂不然尔。田横有悲歌，秋风起蒿里。
辞世述
作者：赵宜生
朝代：明

浮云归大壑，敛迹随风去。我生等浮云，亦与飘风遇。驰送山谷中，邈然不知处。云散风已息，澄秋廓天宇。庶云大化尽，讵为身后虑。
追次杨铁崖题顾仲瑛玉山草堂春夜乐韵
作者：赵宜生
朝代：明

画堂烛影摇春红，锦衣公子新乘龙。朱弦初障黄蜂蜡，弹破桃花红指甲。玉脂泣釜鸣雁烹，鹿臡马乳开瓶罂。众宾笑接杯流行，春风吹动双垂缨。哀弦要眇惊促柱，短曲新歌送宾主。拍手催欢小娃舞，偷看梨花带春雨。
钱塘怀古题仙源云仍家谱
作者：赵宜诚
朝代：明

重过西湖访故宫，还思往事恨无穷。长城自坏封疆蹙，重镇轻捐堡障空。目断寒潮孤落日，愁看秀麦几生风。时危英杰犹难济，况任奸回托幼冲。皇元兵势克樊襄，南下临安事可伤。玉牒无光随建业，金闺遗址属僧房。年深堤柳还春色，岁晚宫梅尚暗香。景物不殊人事改，六桥风月几炎凉。繁华胜景误前朝，留恋湖山锐气销。七世衣冠还寂寞，百年宫苑总荒寥。屯营将士符天命，故国君臣恨海潮。天堑风涛犹莫恃，寒更梦觉雨潇潇。
钱塘怀古题仙源云仍家谱·其一
作者：赵宜诚
朝代：明

重过西湖访故宫，还思往事恨无穷。长城自坏封疆蹙，重镇轻捐堡障空。目断寒潮孤落日，愁看秀麦几生风。时危英杰犹难济，况任奸回托幼冲。
钱塘怀古题仙源云仍家谱·其三
作者：赵宜诚
朝代：明

繁华胜景误前朝，留恋湖山锐气销。七世衣冠还寂寞，百年宫苑总荒寥。屯营将士符天命，故国君臣恨海潮。天堑风涛犹莫恃，寒更梦觉雨潇潇。
钱塘怀古题仙源云仍家谱·其二
作者：赵宜诚
朝代：明

皇元兵势克樊襄，南下临安事可伤。玉牒无光随建业，金闺遗址属僧房。年深堤柳还春色，岁晚宫梅尚暗香。景物不殊人事改，六桥风月几炎凉。
登华山
作者：赵宦光
朝代：明
体裁：五言绝句

鸟道萦纡上，深林几折盘。支公此销夏，五月晚犹寒。
题鹤洲图二首·其一
作者：赵宦光
朝代：明
体裁：五言绝句

一片亭前雪，何如万壑云。开笼须远适，宁复溷鸡群。
题鹤洲图二首·其二
作者：赵宦光
朝代：明
体裁：五言绝句

别墅背山开，门临绿水来。夜深村犬吠，小艇卖樵回。
洛川忧旱诗
作者：赵家相
朝代：明
体裁：古风

造化何茫茫，天人真悬隔。休咎随所直，应感不可测。忆昔甲申岁，大侵困白翟。四郊无青草，沟中多饿瘠。流移犹未复，室家尚唶唶。此时春三月，农工正所迫。时雨胡不降，太阳日焰赫。二麦已就枯，嘉禾种未掷。吾为民父母，怀抱徒嗌嗌。为思春不耕，衣食无所获。衣食既不赡，民将为游魄。哿矣惟富人，橐囊尚有积。嗟嗟独穷民，流离在咫尺。悠悠我之忧，坐卧不安席。日夕叩苍冥，渺渺竟无益。仰瞻星斗明，燥心浑如炙。俯见黄尘起，愁肠伤如刺。岂是天道远，下情终难白。亦果人事乖，天故降兹厄。尚愿我元穹，为我念苍赤。勿使往年灾，再为烝民癖。大降三日霖，霶沱满阡陌。庶见仁爱心，免使众疾额。
七月望夜省中对月分韵
作者：赵宽
朝代：明
体裁：古风

团团月轮高，浩浩天宇阔。万里无片云，碧色净如泼。开樽临前除，庭院颇轩豁。况复得佳友，发兴不可遏。零露生微寒，惨澹满衣葛。留连肴核尽，盘礴巾帽脱。庾楼足谈赏，谢赋深批抹。清光世所共，胜事吾人夺。醉来吸沆瀣，可润㗋吻渴。夜久闻秋声，长风起天末。
三月八日省中偶成
作者：赵宽
朝代：明
体裁：七言律诗

省中事少称閒情，白日高眠饱饭行。起得幽亭寻竹种，汲来新水乞茶烹。墙隈风静花仍落，树下人来鸟不鸣。忽忆四郊前夜雨，欲从田畯问春耕。
五月十一日晚坐纳凉漫书
作者：赵宽
朝代：明
体裁：古风

小楼阛阓中，炎日如火炽。偶兹西窗雨，开襟涤烦思。晚色兼新凉，随风一时至。须臾雨脚收，眼界益清媚。九陌尘尽消，城阙郁苍翠。玉河蒲苇森，琼岛烟霞邃。坐久渐昏黑，片月忽照地。呼儿具杯酒，涓滴辄已醉。幽景方自适，外物皆可弃。却笑南华仙，犹为漆园吏。
减字木兰花
作者：赵宽
朝代：明

姚江阻雨，寒风吹水，微波皱作鱼鳞起。白雨横秋，秋色萧条动客舟。疏钟何处，知在前村黄叶树。茅屋谁家，荒径无人菊自花。
南昌城下夜泊
作者：赵宽
朝代：明
体裁：五言律诗

片月流平濑，孤烟没远汀。鸟栖城柝起，人醉棹歌停。山水滕王阁，乾坤孺子亭。登临阻日暮，幽兴绕林坰。
和匏庵先生园成
作者：赵宽
朝代：明
体裁：五言律诗

拓地开茅塞，翛然五亩园。旋栽新竹树，还立小亭轩。沃壤含生意，危墙见补痕。寻诗双屐遍，斜月下柴门。
春暮游西郊过钓鱼台遂至赵氏庄居留饮
作者：赵宽
朝代：明
体裁：七言律诗

紫陌联镳不动尘，天将一雨助游人。西溪看竹门空掩，北苑寻花酒更新。案牍偷閒聊一日，园林成越已三春。吾侪会合应非偶，莫遣樊笼系此身。
桐江
作者：赵宽
朝代：明
体裁：七言律诗

乍启篷窗豁睡眸，桐江烟景正悠悠。青山隔岸千螺叠，白鹭冲波片玉流。日弄行云栖树杪，风将疏雨过船头。越中无限清华境，欲恣幽探不可留。
次韵荅存敬见忆之作时存敬将奉使山东
作者：赵宽
朝代：明
体裁：七言律诗

每觉清谈左席虚，忆君长在惜春馀。杨花榆荚皆离思，香灺灯光共索居。风月正怜吟社冷，园林应怪赏心疏。河桥更有明朝事，欲倩东风挽佩琚。
沈石田百鸭图
作者：赵宽
朝代：明
体裁：古风

柳塘流水春沄沄，谁放百头花鸭群。石田老翁真好戏，点染霜毫成锦云。锦云历乱不可数，饮啄浮沈散还聚。白莹翻令鸥鹭猜，綵鲜更被鸳鸯妒。菰蒲剑芽一尺强，水香烟暖任回翔。正怜身上无泥滓，安用人间觅稻粱。洞庭之波连笠泽，深绿晴摇汉江色。甫里先生得意时，自挈雕阑引文翼。我家恰与天随邻，惯见毰毸弄碧粼。就中亦有能言者，不取橐金惊使人。
烹茶桐江舟中
作者：赵宽
朝代：明
体裁：古风

寒碧净澈底，洒然怡我心。乘船临中流，操瓢汲其深。野火爇筠桂，芳茗烹璚琳。俄顷发蟹眼，拍拍光耀金。一酌洗烦虑，再酌开云襟。但觉俛仰间，罗列万象森。舒啸排寒飙，放歌激商音。四山正寂寂，明月生东岑。
自奉化至西店春意满目驿亭桃李盛开独坐成咏
作者：赵宽
朝代：明
体裁：五言律诗

四山围野色，百鸟弄春声。绣幕连天阔，红茵叠地平。十分春已半，一雨晓初晴。对此徘徊久，东风恼客情。
自青田至处州一百五十里溪行
作者：赵宽
朝代：明
体裁：古风

万山苍翠中，一道开涟漪。棱层削璚玉，委曲盘蛟螭。山势折复旋，水行亦随之。青铜净无尘，可以鉴须眉。深处千百寻，泓泓彻朝曦。百怪悉在眼，谁能遁毫釐。然犀向牛渚，都笑温郎痴。时复乱石攒，濆薄阵马驰。崩雷殷坤轴，斜汉翻天垂。砉然石门开，幽洞窅难窥。仰视群峰头，一峰更瑰奇。孱颜立霄汉，状若峨冠緌。三峡西瞿塘，九曲东武夷。名胜人浪传，畴能过于斯。扁舟三日行，应接浑忘疲。平生丘壑馋，取之良不赀。真境未可谢，尚有重来期。
蝶恋花·题花鸟图
作者：赵宽
朝代：明
体裁：词

香雨新施膏沐了。睡思瞢赠，不管雕阑晓。宿酒渐消红晕小。梦魂何处巫山杳。无数间关枝上鸟。报与花神，昨夜春多少。惊起无言情悄悄。腰肢又被东风恼。
行台日暮偶成
作者：赵宽
朝代：明

何处萧萧暝色侵，海云将雨过寒林。间关旅雁天涯路，寂历啼皦岁暮心。槁木嗒然聊隐几，飞蓬搔尽不胜簪。松垣深掩黄昏静，惟有炉熏对苦吟。
行台日暮偶成
作者：赵宽
朝代：明
体裁：七言律诗

何处萧萧暝色侵，海云将雨过寒林。间关旅雁天涯路，寂历啼螀岁暮心。槁木嗒然聊隐几，飞蓬搔尽不胜簪。松垣深掩黄昏静，惟有炉薰对苦吟。
观萧淩汉所藏东坡题识文湖州墨竹
作者：赵宽
朝代：明
体裁：古风

霜缣阅世五百年，鹅黄半落浮残烟。光摇翡翠秋娟娟，怒蛟蹶张虬盘旋。漠漠远水连长天，错刀剪玉声戛然。谁哉置我冰崖巅，纤肌发栗思重绵。坡翁老可骨已仙，何事突兀参吾前？高风逸韵横八埏，欲攀其髯手挛拳，昨梦明月生玉川。
访魏孔渊方伯留饮山亭赋赠
作者：赵宽
朝代：明
体裁：古风

文墨厌羁缠，寻幽出江郭。春事夫如何，新绿暗林薄。野旷天四垂，突起讶岝崿。团团结丹幢，郁郁围翠幕。满耳翻波涛，松桧风万壑。行行跻其巅，睥睨但寥廓。嵇山一拳多，沧海仅盈勺。飞鸟去不还，寒潮生复落。参差町疃分，寂历闾阎托。东越旧风烟，于今颇萧索。主人华阳巾，为我开草阁。长髯霜华繁，方瞳电光烁。远致遗形骸，深情付杯酌。忆公昔当路，秋霄厉雕鹗。高才众所忌，戢羽随燕雀。蹉跎岁月晚，勋业梦已昨。自从挂冠来，园居有馀乐。藏书一万卷，诸子得耕穫。虚凉听雨篷，矍铄穿云屩。真酬佚老计，犹耿匡时略。接谈无杂言，国事及民瘼。感慨气填膺，烟飙共挥霍。呜呼廊庙心，江湖岂忘却。乃知慷慨士，举世堪一噱。我怀亦肮脏，尘鞅无处著。得公霏屑馀，豁如启扃钥。会心不能留，正坐微名缚。日脚隐平芜，暝色带归鹊。扰扰驰巾车，低头愧猿鹤。
走笔送何以仁
作者：赵宽
朝代：明
体裁：七言律诗

倾盖湖边怀抱开，胸中了不挂纤埃。乘凉武穆祠前树，遣兴巢居阁上杯。乍到山林如旧识，遄归猿鹤定相猜。知君未断烟霞意，暑退秋凉更一来。
题卢沟晓月图
作者：赵宽
朝代：明

银河半落长庚明，城高万户皆鸡声。长桥卧波鳌背耸，上有车马萧萧行。苍烟淡接平芜迥，沙际朦胧见人影。举头一望天宇高，残月苍苍在西岭。
题扇赠金明府
作者：赵宽
朝代：明
体裁：七言律诗

鹅溪一幅剪裁工，玉雪娟娟在眼中。为我闾阎消溽暑，自君怀袖发清风。抡材定觉蒲葵陋，入侍还看雉尾同。怪底循良多善治，长持明月照群蒙。
题画
作者：赵宽
朝代：明
体裁：七言律诗

目极江湖不可攀，偶披图画一开颜。春深草阁林隈暖，日落扁舟渡口閒。山色正浓云隔断，海天无尽鸟知还。耳边彷佛疏钟度，疑在苍茫杳霭间。
题画
作者：赵宽
朝代：明
体裁：五言绝句

细雨入林深，孤云映山薄。何处是归舟，临风倚江阁。
游径山
作者：赵居仁
朝代：明
体裁：七言律诗

胜地吴中有径山，老来扶病尚跻攀。仰观危磴青霄际，俯瞰群峰紫翠间。古寺有碑苍藓合，空门无锁白云关。诸僧修静须清盼，莫把尘心视等闲。
江舟七夕
作者：赵崇任
朝代：明

七月浮槎秋未来，楚天摇落雁先哀。边厓五语三城戍，江上初传七夕杯。篱菊此时零落满，南冠何日对花开。美人心事他乡话，西蜀缄书手自裁。
光孝寺访奇峰上人
作者：赵崇信
朝代：明

静爱沙门老岁华，河阳归客住山家。听来钟罢僧还定，缥缈钟声隔紫霞。
挹泉亭
作者：赵崇信
朝代：明

旧游随处足堪誇，两度飞来兴转嘉。捣药老僧忘入定，吠泉仙犬祇眠花。洞岩几处风烟古，楼阁诸天薜荔斜。一水红尘填不满，千秋长泛利名槎。
游海珠寺
作者：赵崇信
朝代：明

红槿黄莲开渡头，烟花不减到瀛洲。人间胜地风尘隔，石上长江岁月流。时事不关僧对语，潇湘无梦夜乘舟。蒹葭泛泛生寒溜，红日远天钟鼓浮。
遇雨
作者：赵崇信
朝代：明

戍角声悲已十年，客心闻战益凄然。小溪积雨倾湓下，不为蛮方洗瘴烟。
厓山吊古
作者：赵崇经
朝代：明

故陵风雨怨啼鹃，春暮登临意怅然。白日乾坤成魍魉，青山宫阙锁云烟。松阴寂寞旌旗冷，草色凄迷俎豆悬。久矣腥尘迅扫尽，厓门争好对鸥眠。
游大云山寺
作者：赵崇经
朝代：明

何年卓锡寄遐踪，阁道悬崖碍短筇。初地人烟寒薜荔，诸天秋色锁芙蓉。云霾万壑晴还雨，风啸千林午亦钟。老大息心持半偈，支公玄度好相从。
园居
作者：赵崡
朝代：明

不是夔龙侣，偏宜鹿豕群。自题招隐字，谁续绝交文。凿壁来山雨，编篱带野云。还思接舆子，遗世不如君。
己亥初夏
作者：赵崡
朝代：明

汉室谁高第，寥寥数赵张。茧丝天下计，兔窟百年藏。春草生金谷，秋风冷未央。朅来忧国意，清泪不成行。
庄河村主人
作者：赵崡
朝代：明

落日牛羊岭上村，谁开三径召王孙。山容似黛斜侵槛，水字如巴曲到门。野客行藏无揖让，田家宾主有盘樽。欲将谷口烟霞色，并向桃源洞里论。
茂陵
作者：赵崡
朝代：明

黄山历尽见孤城，城上楼高眼倍明。芳树寝园今北望，暮云宫阙旧西京。芙蓉昼冷仙翁露，苜蓿春闲宛马声。回首长杨夸猎地，何人得似子云名？
谒昭陵
作者：赵崡
朝代：明
体裁：五言律诗

众山忽破碎，突兀一峰青。地脉蟠千里，神功辟五丁。风云行殿合，松柏翠华停。寂寞攀髯者，何人问夜扃。
春日登新甫山
作者：赵希忭
朝代：明
体裁：七言律诗

春山春望郁葱葱，矫首层峦切太空。问俗久传秦禅地，逢人争道汉离宫。三峰时吐嵯峨月，万木长交淡荡风。最是凭临情不厌，尊前青眼更谁同。